Ο Οικουμενικός διαβεβαιώνει ότι στην Ορθόδοξη Εκκλησία δεν υπάρχει σχίσμα - ΕΟΔ - Ενωση Ορθοδοξων Δημοσιογραφων\nΟ Οικουμενικός διαβεβαιώνει ότι στην Ορθόδοξη Εκκλησία δεν υπάρχει σχίσμα\n3 Ιανουαρίου 2021, 21:10\nΠατριάρχης Βαρθολομαίος. Φωτογραφία: tovima\nΟ Πατριάρχης Κωνσταντινουπόλεως Βαρθολομαίος πιστεύει ότι στο ζήτημα της παραχώρησης του Τόμου Αυτοκεφαλίας στην OCU, «δεν έχει δικαίωμα να κάνει ούτε βήμα πίσω».\nΣτις 3 Ιανουαρίου 2021 ο Πατριάρχης Κωνσταντινούπολης Βαρθολομαίος, σε συνέντευξή του που παραχώρησε στο «Βήμα της Κυριακής», δήλωσε ότι στην Ορθόδοξη Εκκλησία δεν υπάρχει σχίσμα, αναφέρει ο ιστότοπος Orthodox Times.\nΟ επικεφαλής του Φαναρίου, απαντώντας στην ερώτηση σχετικά με τη χορήγηση «αυτοκεφαλίας» στην OCU, τόνισε ότι «δεν υπάρχει σχίσμα στην Ορθοδοξία» και «δεν έχει δικαίωμα να κάνει ούτε βήμα πίσω».\nΟ Πατριάρχης της Κωνσταντινουπόλεως πιστεύει ότι η θέση της Ρωσικής Ορθόδοξης Εκκλησίας είναι απλά μια «διαφορετική θεώρηση» και η διακοπή της κοινωνίας με το Οικουμενικό Πατριαρχείο και τις άλλες Ορθόδοξες Εκκλησίες που αναγνώρισαν την Αυτοκεφαλία της Ουκρανίας είναι μια «λανθασμένη ενέργεια».\n«Δεν μπορώ να επιτρέψω στην Ορθόδοξη Εκκλησιολογία να αλλάξει για χάρη των μικρότερων συμφερόντων. Δεν έχω κανένα δικαίωμα να κάνω ούτε βήμα πίσω. «Πιο κοφτερός από κάθε μαχαίρι ο λόγος της Αληθείας. Τη μαρτυρεί η ιστορία, οι πηγές, τα έγγραφα, τα γεγονότα. Την αλλοιώνουν χρήματα, εκφοβισμοί, προπαγάνδα και όνειρα θερινής νυκτός. Ε όχι! Στώμεν καλώς!» τονίζει ο επικεφαλής του Φαναρίου.\nΝωρίτερα η ΕΟΔ έγραψε ότι ο Πατριάρχης Σερβίας Ειρηναίος ζήτησε από τον επικεφαλής του Φαναρίου να μην κάνει σχίσμα.\nΕτικέτες: Πατριάρχης Βαρθολομαίος, Φανάρι, ΟCU


Έναρξη-Ίδρυση Λογιστικού Γραφείου - Μπλα Μπλα - Insomnia.gr\nΑπό τον vaggos9-11\n21 Νοεμβρίου 2013 στο Μπλα Μπλα\nΚαλησπέρα. Εδώ και 4 μήνες είμαι απόφοιτος του τμήματος Οικονομικής Επιστήμης του Πανεπιστημίου Πειραιώς. Λόγω και των στρατιωτικών υποχρεώσεων που έκανα ταυτόχρονα δεν είχα ψαχτεί για δουλειά.\nΕδώ και λίγο καιρό που προσπαθώ τα πράγματα όπως καταλαβαίνετε είναι αποκρουστικά .Και λες να δουλέψεις για ένα μεροκάματο Η' έστω αμισθί σε ένα λογιστικό γραφείο για να αποκτήσεις μια εμπειρία?\nΑποφάσισα το 2ο λοιπόν. Αλλά και πάλι δύσκολα.Οπότε μου έχουν μπει ιδέες για να ανοίξω δικό μου λογιστικό γραφείο. Φυσικά εμπειρία δεν έχω. Και ξέρω ελάχιστα πράγματα πρακτικά. Έχω δει όμως ότι υπάρχουν κάποια σεμινάρια πάνω στην ίδρυση λογιστικού γραφείου και στην μηχανογραφημένη λογιστική που σου δίνουν τις γνώσεις και την εμπειρία πάνω σε πραγματικά γεγονότα να μάθεις την δουλειά.\nΚατά πόσο θεωρείτε ότι αυτά τα σεμινάρια μπορούν να βοηθήσουν??Φυσικά υπάρχει όρεξη και επιθυμία για πολύ μελέτη και δουλειά...\nΚαι επίσης ποιο θεωρείτε ότι είναι το κεφάλαιο για την ίδρυση ενός λογιστικού γραφείου?\nqsis 12 αναρτήσεις\nPhysics_Rulez 9 αναρτήσεις\ngigisoni 8 αναρτήσεις\nΑγαπητέ Vaggos... 1-2 χρονια σίγουρα δίπλα απο καποιον λογιστή προτου κάνεις τα πρώτα σου βήματα μόνος σου. Ακόμα και μετά τα πρώτα σου βήματα θα χρειάζεσαι πάντα την γνώμη ενός εμπειρου συναδέλφο\nΌσον αφορά την αντιπαράθεση που έχετε. ΔΕΝ ΥΠΑΡΧΕΙ ΠΕΡΙΠΤΩΣΗ παλιός λογιστής να συνεργαστεί με το νεουδι κσι να παίρνουν 50-50. Και είναι απολυτα φυσιολογικο αυτό. Καταρχήν αυτή η συνεργασια είν\nΑνεξαρτήτως τίτλων (ACCA, ΙΕΣΟΕΛ κτλ) και πτυχίων (Οικονομικό, λογιστική κτλ), μη διανοηθείς να ανοίξεις δικό σου γραφείο χωρίς τουλάχιστον 5 χρόνια βαρβάτη προϋπηρεσία σε δυνατό λογιστικό γραφείο (όχ\nΔεν ξερω να σου απαντησω σιγουρα μιας και δεν ειμαι του χωρου αλλα θα σου πω τι νομιζω.\nΚαταρχην απο κεφαλαιο δεν νομιζω πως χρειαζεται κατι το ιδιαιτερο. Νοικιαζεις ενα καταστημα, γραφειο, καρεκλες, υπολογιστη, εκτυπωτη και τελος... Τα κλασικα δηλαδη...\nΑπο εκει και περα πιστευω χρειαζεσαι εμπειρια. Το καλυτερο θα ηταν να δουλεψεις σε αλλο λογιστη ακομα και τζαμπα αλλα και αυτο ειναι δυσκολο πλεον...\nΑν δεν μπορεσεις να το κανεις αυτο κανε τουλαχιστον τα σεμιναρια που λες και ριξε καργα διαβασμα απο πρακτικες ερωτησεις που γινονται σε διαφορα φορουμ.\nΕδω ειναι ο παραδεισος σου.\nTs πρέπει να δουλέψεις κάπου να μάθεις τη δουλειά και κυρίως να σε μάθει και ο κόσμος, δύσκολα θα σε εμπιστευθεί κάποιος με το που βγεις από τη σχολή γιατί τα πράγματα που θα διαχειρίζεσαι είναι πολύ σοβαρά και τα λάθη ακριβά.\nΜάθε τη δουλειά, βρες πιθανούς πελάτες, κάνε τις γνωριμίες που πρέπει στις δημόσιες υπηρεσίες και μετά ξεκινά κάτι δικό σου.\nΗ συγκεκριμένη δουλειά θέλει και φουλ δημόσιες σχέσεις δεν αρκεί μόνο να είσαι καλός\nΔυστυχώς το να σε παίρνουν χωρίς μισθό είναι κάτι που παίζει αβέρτα στο κλάδο, οπότε αν δε μπορείς να βρεις κάτι έμμισθο κάνε υπομονή τουλάχιστον να μάθεις δύο πράγματα, γιατί η συγκεκριμένη δουλειά μαθαίνεται κυρίως στη πράξη\nΛυπάμαι που θα στο πω (θα έπρεπε ήδη να το ξέρεις) η εμπειρία είναι απαραίτητη σε όλους τους τομείς.\nΕίτε είσαι λογιστής, είτε ηλεκτρολόγος, φούρναρης, κρεοπώλης, κλπ άλλα είναι τα πράγματα που μαθαίνεις στη σχολή και άλλα αυτά που χρειάζεσαι στην "πιάτσα".\nΕιδικά σε ένα τομέα σαν το δικό σου όπου θα έρθει κάποιος να του δώσεις λύση.\nΚαι ξέρεις, η δουλειά του λογιστή δεν είναι ΜΟΝΟ να φτιάχνει την δήλωση ενός μισθωτού ή συνταξιούχου. Αυτό το κάνω κι εγώ που δεν είμαι λογιστής. Τουλάχιστον των μελών της οικογένειας τις κάνω και δεν έχουν "χώσει μέσα" ακόμα κανένα!!!\nΤο ζητούμενο είναι να μπορείς να ανταποκριθείς στο κάτι παραπάνω. Στα τερτίπια και τις ιδιαιτερότητες των νόμων.\nΚαι ναι, τα σεμινάρια θα σε βοηθήσουν. Τουλάχιστον ως προς τα τυπικά (νέοι νόμοι, εγκύκλιοι, κλπ). Δεν θα σε μάθουν όμως την αγορά.\nΚαι σίγουρα το χρειάζεσαι ΚΑΙ αυτό\nεκανες καποια ερευνα?.\nΕπεξ/σία 22 Νοεμβρίου 2013 από LOULATRANS\nΚαταρχας θα πρεπει να δεις πως δουλευουν σε λογιστικο γραφειο. Ολα τα γραφεια προτιμανε φοιτητες λογιστικης γιατι ειναι ο τομεας τους. Απο οσο ξερω απο φιλο μου που ηταν στο παπει δε τους μαθανε καν λογιστικη. Ελαχιστα πραγματα. Καλυτερα να βρεις ενα γραφειο να πας να κανεις λιγα πραγματα.\nΉ να βρεις έναν έμπειρο να συνεργαστείτε. Σε τέτοια περίπτωση όμως, μάλλον εσύ θα βάλεις τα έξοδα και αυτός την εμπειρία.\nΚαι αν είσαι τυχερός, τα κέρδη στη μέση....\nΜπα δεν παιζουν στο ετσι οι σωστες συνεργασίες. 50-50 εξαρχης ολα και άμα θελει ο αλλος.Με την εμπειρια του θα βγαλει και αυτος λεφτα.Αν δεν θέλει βρισκεις αλλο συνεταιρο.\nΕισαι λάθος. Διοτι τα λογιστικα γραφεία σε παιρνουν μεν χωρις μισθο αλλα δεν σε αφηνει ο πονηρος ο λογιστης να του φας τους πελάτες οποτε θα βρει σιγουρα τροπους να μην σε φερνει σε επαφη με τους πελατες ξερω γιατι εχει παει φιλος μου δουλεψε τσαμπα πηρε μια προυπηρεσια (με την οποια πλεον δεν βρισκει δουλεια γιατι υπαρχουν αλλοι με περισσοτερη) και δεν απεκτησε και κανεναν πελατη.\nΟυσιαστικα οι λογιστες αυτου του ειδους τι κανουν σε παιρνουν στο τσαμπα σε εκμεταλευονται και απλα σου δινουν και μια προυπηρεσια στο τελος που δεν τους ειναι τιποτα βγαζεις εσυ την δουλεια και σε κρατανε και σε αποσταση απο τους πελατες. Οσοι κανουν αυτη την εξήγηση ειναι απλα αλήτες. Να το εχεις υποψη σου δεν θα βγαλεις ακρη με τετοιους.\nΤο θεμα ειναι οτι αποφοιτος λογιστικης κανει μονο αυτο.Ανιθετα ο ts κατα την γνωμη μου θα επρεπε να παει για ενα καλο μεταπτυχιακο,το τμημα που εχει τελειωσει ασχολειται με πολλα πραγματα.Εχει βεβαια σχεση και ο βαθμος που τελειωσε και αν εχει μαθει τπτ δηλαδη.Παρολα αυτα αν οντως θες να πας για λογιστης θες οντως καποια προυπηρεσια.\nΚαλυτερα να ψάξει για εξετασεις ορκωτων λογιστων με τις προυπηρεσιες ετσι οπως ειναι η αγορα ακρη δεν θα βγαλει και θα τον εκμεταλευτει και ο καθε αληταράς. Επισης αμα του αρεσει η θαλασσα μπορει να δωσει και εξετασεις στο υπουργειο ναυτιλιας για αξιωματικος στο λογιστηριο ενος πλοιου.\nΤωρα σε μικρα μαγαζια αμα κοιταει να ξερει να περιμενει τις γνωστες κακομοιριες : αμισθι εργασια , ανασφαλιστος , ευτελιστικος μισθος κτλπ κτλπ. Καλυτερα να κοιταξει καμια καλυτερη θεση. Υπαρχουν και αλλου αμα ψαχθεις. Καμια θεση λογιστη στο δημοσιο τιποτα δεν παιζει? ή ορκωτος. Να δωσει εξετασεις στην τελικη να γλιτωσει μια και καλη. Κατι εχω ακουσει για εξετασεις στην σχολη δημοσιας διοικησης.\nΛάθος, γιατί από την στιγμή που ο ένας είναι έμπειρος και ο άλλος άπειρος, σημαίνει ότι το 90% της εργασίας θα περνά από τα χέρια του έμπειρου. Πριν κανά μήνα είχα πάει στη λογίστρια στην Ελλάδα, είναι και φίλη μου και κάθισα και για καφέ, η κόρη της την ρωτούσε όλη την ώρα τι να κάνει. Και αν τύχαινε να μην ρωτήσει, ρωτούσε η μάνα και έβλεπε τι έκανε. Φέτος πήρε το πτυχίο η κόρη, η μάνα και ο πατέρας κοντά 30 χρόνια πείρα.\nΈτσι πάνε οι συνεταιρισμοί. Όταν ο ένας μόνος δεν μπορεί, είτε γιατί δεν μπορεί να βάλει υπογραφή, είτε γιατί είναι άπειρος, συνήθως βάζει τα εξοδα και ο άλλος την υπογραφή η την εμπειρία. Κα όπως είπα, αν είσαι τυχερός τα κέρδη είναι στη μέση, αλλιώς παίρνεις λιγότερα.\nΔεν υπάρχει περίπτωση να συνεργαστεί έμπειρος λογιστής με τελείως αρχάριο και να τα έχουν όλα στη μέση, έξοδα-έσοδα.\nΕτσι νομίζεις εσυ. Γιατι το 90% του αγχους για το αν θα πεσουμε εξω θα περναει απο το μυαλο εκεινου που έβαλε τα χρηματα και το κεφάλαιο. Οποτε με συγχωρεις αλλα δεν μπορω να το δεχτώ. Αμα δεν θελει η φιρμα ας μην συνεργαστεί. Και ένα βιντεάκι για να τελειωσει πια ο μυθος με ολα αυτα "εχω κονε , εχω πελατες , εχω τα λεφτα , εχω την εμπειρια".\n50-50 εξαρχης και θα δουλευουν και οι δυο εξισου. Και οποιος θελει το δέχεται.\nΠου ξερω εγω αμα ο αλλος δεν πει "Χεστηκα αυτος εβαλε τα λεφτα και να κλεισουμε τι με ενδιαφερει?" χαχαχα οχι φιλε αυτα τα σκεφτομαστε εξαρχης. Τον δεσμευεις και τον αλλον για να μην μπορει μετα να στην κανει. Αμα δεν θες κανενα προβλημα δεν συνεργαζομαστε.\nΗ δέσμευση γίνεται με συμβόλαια.\nΤράβα εσύ βρες έμπειρο, ενώ είσαι τελείως αρχάριος, να συνεργαστείς 50-50.\nΑν βρεις, σφύρα μου κλέφτικα.\nΚαι επειδή όπως είπες όποιος θέλει δέχεται, δεν πρόκειται να δεχτεί κανένας με τους όρους σου (να βγάζει αυτός όλη την δουλειά και να έχει βάλει το 50% του κεφαλαίου και να είναι 50% στα κέρδη. Και να σου μάθει τη δουλειά και από πάνω, να είναι και "δάσκαλός σου" δηλαδή.)\nΠοιος σου ειπε οτι θα βγαζει αυτος ολη την δουλεια δεν καταλαβαινω. Ας μην δεχτουν αλλωστε οι περισσοτεροι στην Ελλαδα εχουν κακομαθει ρε φιλε για αυτο δεν παει τιποτα καλα.Στην Ελλαδα ο ενας κοιταει να παιξει πουστια στον αλλον οπως στο λεω η διαφορα εδω ειναι οτι με την εξηγηση που θα εκανα εγω οι πουστιες δεν θα ειχαν θεση στην επιχειρηση. Εξαρχης ξεκαθαριζομαστε. Αν νομιζεις οτι ειμαι ασχετος κανεις λαθος ειμαι συνεταιρος σου μπορει να σου δειξω κατι που δεν βλεπεις εσυ μπορει να εισαι καλος στα λογιστικα αλλα να μην εισαι καλος σε αλλα πραγματα που η επιχειρηση εξισου χρειαζεται για να επιβιωσει. Το δικο σου ματι κοβει στα λογιστικα το δικο μου αλλου και εκει οπου μπορεις θα δινεις καποιες συμβουλες θα βγαζω εγω καποιο μερος της δουλειας και εσυ πηγαινε σπιτι πιο νωρις οκ τετοιες εσωτερικες συμφωνιες μπορουν να γινουν. Σε αυτο θα μπορουσα να κανω παραχώρηση.\nΔεν καταλαβα λοιπον δεδομενων των παραπανω να βαλω εγω το κεφαλαιο μου και θα ερθει ο αλλος να μου δειχνει? αμα θελω τον προσλαμβανω μετα σαν υπαλληλο. Και εχει απλα τον μισθο του. Φυσικα και θα γινει με συμβολαια. 50-50 στην αρχη και αν μετα αυτος δουλευει περισσοτερο και φερνει περισσοτερα λεφτα στην επιχειρηση θα παρει το μεριδιο του και οταν αγορασει το 70% της επιχειρησης και εγω εχω το 30% δικαιουται να πιστευει οτι πρεπει να παιρνει το 70% των κερδων αφου το απεδειξε και εμπρακτα. Και εχει το 70% της επιχειρησης.\nΟποιος δεν θελει δεν δεχεται κανενα προβλημα και ουτε τσακωμοι ουτε τιποτα. Αλλωστε ειναι θεμα του τι δεχεσαι και τι οχι και εγω ξερω ανθρωπους που δεν δεχονται τον τροπο λειτουργιας του τραπεζικου συστηματος οποτε δεν παιρνουν δανειο απο τραπεζες.\nΜε αυτο που μου λες τι γινεται τωρα ερχεται ο μαγκας σε ετοιμη επιχειρηση με ξενο κεφαλαιο και σου λεει κοιτα εγω θα μπω και θα υπογραψω συμβολαιο οτι δεν εχω κεφαλαιο και αρα ουτε ευθυνες αμα εσυ χρωστας ή φαληρισεις θα σου δωσω συμβουλες και ΑΝ επιτυχεις θα παρω το 70% ενω αν αποτυχεις θα παρεις εσυ τα @@ σου και εγω ουτε γατα ουτε ζημια αποχωρω... ΧΑΧΑΧΧΑ καλα ειναι δυνατον? και καθομαι και γραφω τοσα πολλα κιολας? αν ειναι δυνατον. Εγω θα γελουσα αμα καποιος μου εκανε τετοια εξηγηση.


Με αρχηγική παρέμβαση έπεισε τον Ιβάν για τον Βαρέλα\nΠλούσιο είναι το «παρασκήνιο» για την παραμονή του Φερνάντο Βαρέλα στον ΠΑΟΚ τα επόμενα τρία χρόνια. Δεν ήταν μόνο τα τρία παιδιά του ικανότατου κεντρικού αμυντικού, που τον έπεισαν να συμφωνήσει με την πρόταση που του κατέθεσε η ΠΑΕ προ ημερών. Κομβικότατος ήταν ο ρόλος του Αντρέ Βιεϊρίνια.\nΟταν ο Πορτογάλος αρχηγός του ΠΑΟΚ επέστρεψε στη Θεσσαλονίκη, είχε ρωτηθεί από την «Μ» για τον Βαρέλα και τότε έσπευσε να δηλώσει πως δεν είχε γνώση του θέματος και κυρίως γιατί είχε αρνηθεί ο συμπαίκτης του, την πρόταση του Σαββίδη.\nΟ Βιεϊρίνια ενημερώθηκε για το θέμα, συνάντησε τον Βαρέλα στην Τούμπα, έμαθε για τις λεπτομέρειες και αποφάσισε, για μία ακόμη φορά να αναλάβει πρωταγωνιστικό ρόλο προς το συμφέρον της ομάδας. Σύμφωνα με πληροφορίες επικοινώνησε με την οικογένεια Σαββίδη, μετέφερε την αναγκαιότητα της παραμονής του ικανότατου στόπερ και από εκεί και πέρα, δρομολογήθηκαν οι εξελίξεις.\nΕνδεικτικό είναι το γεγονός πως το μεσημέρι της Δευτέρας, ο μεγαλομέτοχος είχε σύσκεψη διάρκειας δύο ωρών με τους στενούς του συνεργάτες, μέσω skype. Πιο συγκεκριμένα μίλησε με την Μαρία Γκοντσαρόβα, τον αντιπρόεδρο της ΠΑΕ Χρυσόστομο Γκαγκάτση και τον υπεύθυνο επικοινωνίας Κυριάκο Κυριάκο. Παράλληλα με τα υπόλοιπα θέματα που συζητήθηκαν, δόθηκε έμφαση και σε αυτό του Βαρέλα. Ο Σαββίδης ζήτησε μέσω skype από τους συνεργάτες του να κλείσουν άμεσα την υπόθεση, να καλέσουν τον Βαρέλα στα γραφεία της ΠΑΕ και να συμφωνήσουν μαζί του.\nΜετά την ευρεία διοικητική σύσκεψη, αυτό ακριβώς συνέβη. Ο Βαρέλα ενημερώθηκε για τις προθέσεις του Σαββίδη, συμφώνησε προφορικά για το νέο τριετές συμβόλαιο και αυτό που απομένει να συμβεί είναι να μπουν οι υπογραφές στην νέα σύμβαση.\nΣημαντικό ρόλο για αυτή την πολύ σημαντική εξέλιξη για τον ΠΑΟΚ έπαιξε σαφέστατα ο Βιεϊρίνια, αλλά και τα τρία παιδιά του Βαρέλα. Τα οποία, όπως γράψαμε και στο χθεσινό ρεπορτάζ, επηρέασαν πολύ έντονα και συναισθηματικά τον πατέρα τους για να δεχθεί την πρόταση του ΠΑΟΚ.\nΜία ακόμη λεπτομέρεια έχει να κάνει με την έντονη επιθυμία, έτσι όπως εκφράστηκε στον Τομάς Βαρέλα, τον μικρότερο γιό του έμπειρου άσου, από τους νεαρούς συμπαίκτες του στην Κ11 του ΠΑΟΚ, κατά την διάρκεια της παρουσίας τους σε διεθνές τουρνουά (στην Πολωνία).


Γιώργος Κερμπάκη – Αθήνα\nΗ Αθήνα είδε τη γλύκα των ρεβιθιών, που παρουσιάστηκε στον Έλληνα πρωθυπουργό Κυριάκο Μητσοτάκη κατά την επίσκεψή του στην Κωνσταντινούπολη, ως ένα νέο σύμβολο μιας νέας εποχής μεταξύ Τουρκίας και Ελλάδας, όπου οι Έλληνες μοιράζονται συνταγές για επιδόρπια μεταξύ τους και ένας διάσημος Έλληνας σεφ ετοιμάζει να μαγειρέψω. Ένα σε ζωντανή μετάδοση.\nΟ Τούρκος πρόεδρος Ρετζέπ Ταγίπ Ερντογάν φιλοξένησε την ελληνική πρεμιέρα στο περίπτερο Wahideddin στην Κωνσταντινούπολη στις 13 Μαρτίου για μεσημεριανό γεύμα. Οι δύο ηγέτες μίλησαν για διμερείς σχέσεις, με εξαίρεση το Κυπριακό, ενώ έφαγαν λαβράκι. Στο τέλος του γεύματος, σερβίρεται ένα διάσημο οθωμανικό επιδόρπιο που ονομάζεται halwa hummus.\nΗ έρημος κέντρισε το ενδιαφέρον για την Ελλάδα αμέσως αφού ο Μητσοτάκης και η ελληνική αντιπροσωπεία του παραδέχθηκαν ότι βρήκαν το επιδόρπιο χούμους «εξαιρετικά νόστιμο».\nΟι Έλληνες άρχισαν να μοιράζονται συνταγές για επιδόρπια μεταξύ τους στο Διαδίκτυο, καθώς οι σεφ σε όλη τη χώρα έδιναν μεγάλη χαρά στο επιδόρπιο χούμους.\nΣύμφωνα με ελληνικά ΜΜΕ, η Αθήνα βλέπει τη συνάντηση Ερντογάν και Μητσοτάκη ως μια νέα εποχή στις σχέσεις των δύο χωρών και ότι το χούμους είναι σύμβολο της.\nΗ έρημος ήρθε στην ατζέντα της Τουρκίας αφού η Πρώτη Κυρία Εμινέ Ερντογάν έγραψε ένα βιβλίο μαγειρικής με τίτλο «Τουρκική κουζίνα με εκατονταετηρίδες συνταγές».\nΚατά την προώθηση του βιβλίου, η πρώτη κυρία έκανε ιδιαίτερη αναφορά στη γεύση της ερήμου στις περσινές συνεντεύξεις της.\nΤώρα, προς τιμήν της νέας εποχής, ο διάσημος Έλληνας σεφ Άκης Πετριτζίκης θα εμφανιστεί στην τηλεόραση και θα ετοιμάσει χούμους με τη συνταγή γραμμένη στο βιβλίο μαγειρικής της πρώτης κυρίας σε ζωντανή μετάδοση.\nΟ Πετριτζίκης θα φτιάξει επίσης «γαλακτομπούρεκο», ένα γαλακτομπούρεκο παρόμοιο με το τουρκικό «laz böreği», με τη συνταγή γραμμένη σε ένα βιβλίο μαγειρικής με τίτλο «Συνταγές με ιστορίες», που έγραψε η Μαρίκα, η μητέρα του Έλληνα πρωθυπουργού.\n«Θα δούμε ποιο είναι πιο νόστιμο, η γλύκα των ρεβιθιών ή το γαλακτοβόρικο», ανέφερε σε ανακοίνωσή του το τηλεοπτικό κανάλι Sky, που θα μεταδώσει το πρόγραμμα.\nΣε μια καθυστερημένη συνέντευξη, η Ντόρα Μπακογιάννη, πρώην υπουργός Εξωτερικών της Ελλάδας και αδερφή του Μητσοτάκη, είπε ότι η πρώτη κυρία της Τουρκίας της είχε δώσει το βιβλίο.\nΟ διάσημος Έλληνας σεφ Πετριτζίκης γεννήθηκε το 1984 στη Θεσσαλονίκη. Μαγειρεύοντας από τα 16 του στην οικογενειακή επιχείρηση, έγινε διάσημος σε όλη τη χώρα του αφού κέρδισε ένα διαγωνιστικό σόου μαγειρικής, το MasterChef Greece, το 2010. Έχει δύο κανάλια στο YouTube, το ‘Kitchen Lab’ και το ‘Akis’ Kitchen’.\nΟ Πετρετζίκης είναι επίσης Διευθύνων Σύμβουλος της εταιρείας του που εκδίδει βιβλία μαγειρικής και περιοδικά, παράγει εκπομπές μαγειρικής, λειτουργεί εστιατόρια και πουλά προϊόντα που σχεδίασε στο διαδίκτυο.


Ταρώ για σήμερα 25/2 - Πρόβλεψη - Astranews\nΤαρώ για σήμερα Τρίτη 25/2\nΤαρώ για σήμερα 25/2\nΚριός ( Ο θάνατος)\nΚλείνετε κύκλους, έστω κι αν αυτό είναι κάτι που σας απογοητεύει. Κάποιες συνεργασίες σας κλείνουν για να δώσουν χώρο σε νέες που θα ξεκινήσουν λίγο αργότερα. Στα οικονομικά σας θα καταφέρετε να τακτοποιήσετε κάποιες εκκρεμότητες. Οι εξελίξεις στην αισθηματική σας ζωή δεν είναι και τόσο ευχάριστες. Πολλοί από εσάς θα πάρετε την απόφαση να αποστασιοποιηθείτε από την σχέση σας, η οποία σας έχει ταλαιπωρήσει.\nΘα υπερασπιστείτε τα δικαιώματά σας και θα περιφρουρήσετε τα κεκτημένα σας, προκειμένου να θέσετε όρια και προστατέψετε αυτό που σας ανήκει. Πίεση θα έχετε στα αισθηματικά ζητήματα , θα χρειαστεί να πάρετε ρεαλιστικές αποφάσεις, υπολογίζοντας το καλό σας αλλά και τις προοπτικές σας. Στα επαγγελματικά σας, αναγνωρίζονται οι προσπάθειες σας και θα καταφέρετε να έχετε σημαντικά επιτεύγματα στην εργασία σας. Στα οικονομικά σας όμως είστε ακόμη πιεσμένοι.\nΔίδυμοι ( Οι εραστές )\nΣτιγμές χαράς, δημιουργικότητας αλλά και έρωτα που σας βοηθά να βρείτε και πάλι το παιδί που κρύβετε μέσα σας. Αποφύγετε όμως την τάση σας να αποζητάτε κάτι παραπάνω. Οι δεσμευμένοι τονώνετε την σχέση σας και οι ελεύθεροι αφήνεστε στα νέα φλερτ, που φέρνουν ανανέωση. Στα επαγγελματικά, εμπιστευτείτε τις εμπνεύσεις σας, οι οποίες μπορεί να σας βοηθήσουν στην επαγγελματική σας πρόοδο. Στα οικονομικά σας όμως να είστε προσεκτικοί με την τάση σας για σπατάλες.\nΤίποτα δεν εξελίσσεται ακριβώς έτσι όπως τα έχετε προγραμματίσει, ωστόσο οι αλλαγές αυτές δεν είναι απαραίτητο ότι θα είναι δυσάρεστες. Συμβιβαστείτε με τις καταστάσεις που συμβαίνουν και δείξτε ψυχραιμία. Δείξτε προσοχή στην διαχείριση των οικονομικών σας, αλλά και σε κάποια έξοδα που θα σας βγάλουν εκτός προϋπολογισμού. Στα αισθηματικά σας, ότι είναι μοιραία δικός σας θα καταφέρει να βρει τον δρόμο του για να παραμείνει στην ζωή σας! Θα υπάρξουν ανατροπές και η αβεβαιότητα είναι ακόμη υπαρκτή.\nΛέοντες θα έχετε σημαντικές διακρίσεις και κατακτήσεις , αφού η τύχη είναι με το μέρος σας. Έρχονται χρήματα στα χέρια σας τα οποία δεν τα περιμένατε ! Αρκετά δημιουργικοί θα είστε και στα επαγγελματικά σας. Στα αισθηματικά σας , νέοι ορίζοντες ανοίγονται και βρίσκετε ξανά το χαμόγελό σας. Μία νέα γνωριμία μπορεί να δώσει νέο νόημα στους ελεύθερους, ενώ οι δεσμευμένοι θα έχετε μία αναπάντεχη θετική αλλαγή στην σχέση σας.\nΗ διάθεση σας θα είναι ευμετάβλητη ενώ οι ευαισθησίες σας θα είναι αρκετά τονισμένες. Τα οικογενειακά ζητήματα θα είναι στο επίκεντρο του ενδιαφέροντός σας. Τα οικονομικά σας επίσης βρίσκονται ακόμη σε μία αδυναμία. Τα αισθηματικά είναι μία ζέστη μία κρύο, όμως ο ρομαντισμός δεν θα λείψει! Αλλά οι γκρίνιες και τα παράπονα από την πλευρά σας θα προκαλέσουν ένταση στην σχέση σας.\nΖυγός ( Ο ήλιος)\nΤώρα θα μπορέσετε να ξεκινήσετε μία νέα συνεργασία ή μία νέα εργασία , για να κατακτήσετε ένα σημαντικό επαγγελματικό σας σχέδιο, για να παρουσιάσουν άνοδο τα οικονομικά σας, Στα αισθηματικά σας, όσοι από εσάς είστε ελεύθεροι τώρα θα αποκατασταθείτε! Οι δεσμευμένοι θα έχετε ευκαιρίες για ανανέωση στην σχέση σας.\nΟι υποχρεώσεις αυξάνονται , προκαλώντας σας πίεση, άγχος και ένα έντονο αίσθημα ευθύνης. Θα κληθείτε να βάλετε σε μία τάξη την ζωή σας και θα τα καταφέρετε. Τίποτα δεν θα σας χαριστεί, θα κουραστείτε αρκετά όμως θα καταφέρετε να πετύχετε μία σταθεροποίηση τόσο στα επαγγελματικά , όσο και στα οικονομικά σας. Στα αισθηματικά σας, δεν είναι κατάλληλη στιγμή για συναισθηματισμούς ή απαισιοδοξίες. Τώρα θα συνειδητοποιήσετε κάποιες καταστάσεις και θα αλλάξετε πορεία.\nΚάποιες από τις προσπάθειες του παρελθόντος θα σας ανταμείψουν και οι επαγγελματικοί σας αγώνες θα πιάσουν επιτέλους τόπο! Τα οικονομικά σας θα αρχίσουν σταδιακά να βελτιώνονται. Αισθηματικά , θα έχετε την ευκαιρία να κάνετε βήματα αποκατάστασης μια φθαρμένης σχέσης, αφού βέβαια μπορέσετε να ζητήσετε συγγνώμη ή να προσεγγίσετε το άτομο που σας ενδιαφέρει.\nΜία ξαφνική ευκαιρία θα σας βοηθήσει να δείτε επιτέλους να δείτε ροή στην επαγγελματική και την οικονομική σας κατάσταση. Ίσως χρειαστεί να πάρετε κάποια ρίσκα. Η τύχη είναι με το μέρος σας. Αισθηματικά, μία απρόσμενη ερωτική γνωριμία μπορεί να βάλει σε μπελάδες και ξεκαθαρίσματα τους δεσμευμένους, αλλά να συναρπάσει ιδιαίτερα τους ελεύθερους.\nΥδροχόος ( Η δύναμη)\nΑνακτάτε τις δυνάμεις σας και τις ισορροπίες σας και με το επικοινωνιακό σας ταλέντο θα μπορέσετε πραγματικά να δείτε κάποιες υποθέσεις σας να εξελίσσονται αρμονικά, τόσο στα επαγγελματικά, όσο και στα οικονομικά σας. Η αναζωογόνησης της αισθηματικής σας ζωής, θα έρθει αφού πρώτα εσείς μπορέσετε να μπείτε στην πλευρά του/της συντρόφου σας, γεγονός που θα βοηθήσει να τον/την φέρετε κοντά σας.\nΝα περιμένετε συγχύσεις και προβληματισμούς στον εργασιακό σας χώρο, ενώ στα οικονομικά σας θα πρέπει να δείξετε εγκράτεια και προσέξτε ιδιαίτερα εάν πρόκειται να υπογράψετε συμβόλαια. Συναισθηματικά, όσο δυνατά και να είναι τα συναισθήματά που βιώνετε καλό είναι να είστε πιο συγκρατημένοι γιατί ενδέχεται να εμπλακείτε σε διλήμματα και σε μπερδεμένες καταστάσεις που θα σας φθείρουν.


Κερδίστε προσκλήσεις για να δείτε τη παράσταση «Δον Ζουάν» με Κουρή – Μακρυπούλια στο θέατρο Κήπου.\nΕίστε εδώ: Home / Όλα είναι δωρεάν / Κερδίστε προσκλήσεις για να δείτε τη παράσταση «Δον Ζουάν» με Κουρή – Μακρυπούλια στο θέατρο Κήπου.\n22 Αυγούστου 2019 1734 Views\nΛάβετε μέρος στο διαγωνισμό του Kulturosupa.gr διεκδικώντας ΔΙΠΛΕΣ ΠΡΟΣΚΛΗΣΕΙΣ για να δείτε τη παράσταση Κερδίστε προσκλήσεις για να δείτε τη παράσταση «Δον Ζουάν» με Κουρή – Μακρυπούλια, Σάββατο 24 ή Κυριακή 25 Αυγούστου και ώρα 21:00 στο θέατρο Κήπου.\n3. Συμπληρώστε το ονοματεπώνυμό σας σχόλια και ποια από τις 2 ημέρες θέλετε να πάτε. Μπορείτε και για τις 2 αλλά με ξεχωριστό σχόλιο. [τον διαγωνισμό θα βρείτε στο facebook ΚΛΙΚ ΕΔΩ]\nΣυμπληρώνετε τη ΦΟΡΜΑ ΣΥΜΜΕΤΟΧΗΣ -ΚΛΙΚ ΕΔΩ- με τα στοιχεία σας στα ΚΕΦΑΛΑΙΑ ΜΕ ΠΡΩΤΟ ΤΟ ΕΠΙΘΕΤΟ ΣΑΣ, το E-MAIL σας, ΥΠΗΡΕΣΙΑ επιλέγεται "διαγωνισμός" και ΓΡΑΦΕΤΑΙ στο ΘΕΜΑ και στο ΛΕΥΚΟ ΠΕΔΙΟ ΜΗΝΥΜΑΤΟΣ την λέξη "ΔΟΝ" και ποια από τις 2 ημέρες θέλετε να πάτε. Μπορείτε και για τις 2 αλλά με ξεχωριστό σχόλιο.\nΣτέλνετε e-mail, στο Kulturosupasite@yahoo.gr, με το ονοματεπώνυμο σας [ΣΤΑ ΚΕΦΑΛΑΙΑ ΜΕ ΠΡΩΤΟ ΤΟ ΕΠΙΘΕΤΟ ΣΑΣ] και θέμα "ΔΟΝ" και ποια από τις 2 ημέρες θέλετε να πάτε. Μπορείτε και για τις 2 αλλά με ξεχωριστό σχόλιο.\n-ΣΥΜΜΕΤΟΧΗ ΣΤΟN ΔΙΑΓΩΝΙΣΜΟ ΕΩΣ ΚΑΙ ΤΙΣ 09:00 το ΠΡΩΙ 24/7/2019.\n13 Αυγούστου 2020 με 0 Σχόλια 2403 Views


sportsthea: Βήμα πρόκρισης για την Εικοσιμία τυπικά φιλοξενούμενη 2-1 τα Διλινάτα\nΒήμα πρόκρισης για την Εικοσιμία τυπικά φιλοξενούμενη 2-1 τα Διλινάτα\nΆρωμα φρεσκάδας από τους μικρούς της Εικοσιμίας και νίκη 2-1 τους περυσινούς κυπελλούχους των Διλινάτων\nΣε ένα μέτριο παιχνίδι στο πρώτο ημίχρονο και με αρκετά καλό ρυθμό στο δεύτερο, η Εικοσιμία ως φιλοξενούμενη σήμερα το απόγευμα στις Κεραμειές, επικράτησε των Διλινάτων στον πρώτο αγώνα του β’ γύρου του τοπικού κυπέλλου με σκορ 2-1 και έκανε το πρώτο βήμα για την πρόκριση της στα ημιτελικά μιας και έγινε το φαβορί για τον επαναληπτικό.\nΣτο πρώτο ημίχρονο και σε ένα γήπεδο λίμνη από την δυνατή νεροποντή που έπεφτε εκείνη την ώρα, το θέαμα δεν ήταν καθόλου καλό και οι ευκαιρίες ήταν πολύ λίγες μπροστά στις δυο εστίες.\nΣτο δεύτερο, με τον ήλιο να κάνει την εμφάνιση του, αλλά και την σταδιακή απορρόφηση του νερού, οι ομάδες άρχιζαν να βρίσκουν ρυθμό και να παρακολουθούμε ένα καλό σε γενικές γραμμές παιχνίδι.\nΝα τονίσουμε ότι οι φιλοξενούμενοι παρουσιάστηκαν με πολλές αλλαγές στη σύνθεση τους και πολλά νέα παιδιά. Αυτό όμως δεν τους εμπόδισε να πάρουν τελικά τη νίκη με σκορ 2-1 και να κάνουν ένα μεγάλο βήμα για την πρόκριση τους στα ημιτελικά. Το μόνο που δεν κατάφεραν ήταν να κρατήσουν σε έναν ακόμη αγώνα την εστία τους ανέπαφη αφού το γκολ του Λουλάι ήταν το πρώτο που δέχονται φέτος σε 8 αγώνες!!\nΣε γενικές γραμμές η ομάδα του Δημ. Ζησιμάτου ήταν καλύτερη στο μεγαλύτερο μέρος του αγώνα και η νίκη της κρίνεται δίκαιη.\nΜόλις στο 9’ ο Μπούσι θα κατεβάσει με ωραίο τρόπο την μπάλα με το στήθος λίγο έξω από την περιοχή και θα επιχειρήσει το πολύ δυνατό σουτ, η μπάλα θα βρει στο κεφάλι του Δημ. Τζωρτζάτου στην προσπάθεια του να αποκρούσει και ενώ η μπάλα παίρνει πορεία προς τα δίχτυα, ο Καλαφάτης με εξαιρετική προσπάθεια θα «απογειωθεί» στην αριστερή του γωνία και θα πετάξει την μπάλα κόρνερ σώζοντας την εστία του από το 0-1.\nΗ απάντηση των τυπικά γηπεδούχων θα έρθει στο 13’ όταν ο Κ. Τζωρτζάτος από αριστερά θα βγάλει με ωραία σέντρα την μπάλα στο απέναντι δοκάρι του Κολυβά, εκεί ο Κατσούρης αμαρκάριστος θα πιάσει άσχημα την κεφαλιά και η μπάλα μετά το σκάσιμο στο «χορτάρι» θα καταλήξει στα χέρια του νεαρού τερματοφύλακα των φιλοξενούμενων που μπλοκάρει χωρίς κανένα πρόβλημα.\nΣτο επόμενο λεπτό που έμελλε να είναι και η τελευταία φάση του πρώτου μισού του αγώνα, ο Γ. Αναλυτής σε μια προσπάθεια να αιφνιδιάσει τον αντίπαλο τερματοφύλακα, βλέποντας τον μακριά από την εστία του θα πιάσει ένα μακρινό ψηλοκρεμαστό σουτ που θα αναγκάσει τον Κολυβά να αποκρούσει την μπάλα με γροθιές και να την απομακρύνει από την περιοχή του.\nΈτσι οι ομάδες οδηγήθηκαν στα αποδυτήρια ισόπαλες χωρίς σκορ.\nΟΙ γηπεδούχοι μπήκαν πιο αποφασιστικά και στο 48’ θα πάρουν το προβάδισμα πετυχαίνοντας το 0-1.\nΣυγκεκριμένα ο Μπούσι εκτελεί το κόρνερ από αριστερά με την μπάλα να φτάνει στην περιοχή στον Κουμαριώτη, αυτός δεν βρίσκει καλά την μπάλα στην προσπάθεια για σουτ, όμως είναι τυχερός αφού βγαίνει μια καλή assist στον Αποστόλου, ο οποίος εκμεταλλεύεται την αμυντική αδράνεια των γηπεδούχων και στέλνει εύκολα με πλασέ την μπάλα στα δίχτυα του Καλαφάτη βάζοντας την ομάδα του μπροστά στο σκορ.\nΣτο 59’ ο Μπούσι θα εκτελέσει το φάουλ από μακριά, όμως ο Καλαφάτης θα πετάξει την μπάλα κόρνερ πάνω από την εστία του.\nΑμέσως μετά ο Κουμαριώτης θα επιχειρήσει το δυνατό συρτό σουτ από τα όρια της περιοχής αλλά και πάλι ο τερματοφύλακας των γηπεδούχων θα πέσει και θα μπλοκάρει την μπάλα με διπλή προσπάθεια.\nΑπό το σημείο αυτό και μετά τα Διλινάτα άρχισαν να ισορροπούν με αποτέλεσμα στο 78’ να πετύχουν την ισοφάριση. Ο Βαγγελάτος, που είχε περάσει αλλαγή και έδωσε επιθετική πνοή στην ομάδα του, θα γυρίσει την μπάλα συρτά στην περιοχή στο δεύτερο δοκάρι, ο Λουλάι εκεί θα κάνει το σουτ στην απέναντι γωνία του Κολυβά, που έκανε καλή προσπάθεια, όμως ήταν αδύνατον να ανακόψει την πορεία της προς τα δίχτυα και το 1-1.\nΗ Εικοσιμία μετά από αυτή την εξέλιξη θα ανεβάσει στροφές και στο 85’ ο Ντουκάι σε εκτέλεση κόρνερ από αριστερά θα φέρει την μπάλα στην περιοχή, ο Χρ. Μινέτος θα σηκωθεί πολύ ψηλά ανενόχλητος και θα πιάσει μια καρφωτή κεφαλιά με την μπάλα να παίρνει πορεία προς τα δίχτυα, όμως ο Σπ. Κουρκουμέλης ακριβώς πάνω στη γραμμή θα αποκρούσει με το κεφάλι σώζοντας την ομάδα του από το 1-2.\nΚάτι που οι γηπεδούχοι δεν θα γλιτώσουν στο 88’ όταν ο Ντουκάι, η «χρυσή» αλλαγή του Δ. Ζησιμάτου, με εντυπωσιακή εκτέλεση φάουλ λίγο έξω από την μεγάλη περιοχή θα στείλει την μπάλα να χτυπήσει στο οριζόντιο δοκάρι της εστίας του Καλαφάτη και στη συνέχεια να καταλήξει στα δίχτυα του για το τελικό 1-2.\nΜέχρι την ολοκλήρωση και των 5’ των καθυστερήσεων δεν υπήρξε κάποια σημαντική στιγμή στο παιχνίδι και στο τέλος η Εικοσιμία πανηγύρισε μια νίκη, μισή πρόκριση στα ημιτελικά του θεσμού.\nΔιλινάτα:(Δ. Κουρκουμέλης), Καλαφάτης, Κουγιανός, Αναλυτής Θ., Τζωρτζάτος Δημ., Τζωρτζάτος Διον. (46’ λ.τ. Λουλάι), Κουρκουμέλης Σπ., Αναλυτής Γ., Τζωρτζάτος Χρ. (74’ Χαραλαμπόγλου), Τανουσάι, Κατσούρης Γ. (76’ Βαγγελάτος).\nΕικοσιμία:(Δ. Ζησιμάτος), Κολυβάς, Κουμαριώτης, Μινέτος Χρ., Καπλάνης (50’ Γερασιμάτος), Αντωνάτος (79’ Ντουκάι), Μπούσι (68’ Ψάλτης), Αποστόλου, Χρηστάτος, Στεφανάτος, Καππάτος, Μαρκαντωνάτος.


ΑΠΕΡΓΟΥΝ ΤΗΝ ΤΡΙΤΗ ΟΙ ΔΗΜΟΣΙΟΓΡΑΦΟΙ - SalonicaNews\nΑΠΕΡΓΟΥΝ ΤΗΝ ΤΡΙΤΗ ΟΙ ΔΗΜΟΣΙΟΓΡΑΦΟΙ\nsn Σάββατο, Μαΐου 13, 2017\nΣάββατο, 13 Μαΐου 2017._\nΣε 24ωρη απεργία κατεβαίνουν, την Τρίτη 16 Μαΐου 2017, οι δημοσιογράφοι όλης της χώρας. Ζητούν συλλογικές συμβάσεις εργασίας και αυτονομία των ταμείων τους, στα οποία το κράτος δεν συνεισφέρει ούτε με ένα ευρώ.\nΤην απόφαση για απεργία έλαβε η Πανελλήνια Ομοσπονδία Ενώσεων Συντακτών (ΠΟΕΣΥ) και σ αυτήν συντονίζεται και η ΕΣΗΕΜ-Θ, όπως και όλες οι ενώσεις των Ενώσεων Συντακτών της χώρας.\nΗ απεργία του κλάδου θα πραγματοποιηθεί την Τρίτη 16 Μαΐου (από τις 06.00 έως την ίδια ώρα της επομένης), προκειμένου να καλυφθούν τα συλλαλητήρια και οι άλλες απεργιακές εκδηλώσεις που θα γίνουν την Τετάρτη 17 Μαΐου. Στην απεργία συμμετέχουν οι δημοσιογράφοι σε εφημερίδες, περιοδικά, δημόσια, δημοτικά και ιδιωτικά ραδιοτηλεοπτικά Μέσα, ΑΠΕ-ΜΠΕ, Γραφεία Τύπου (και των ΟΤΑ), διαδικτυακά Μέσα και σε κάθε άλλο χώρο εργασίας.\n➤Σταθερή και πλήρη εργασία για όλους, με ίσα δικαιώματα\n➤Αξιοπρεπείς μισθούς και συντάξεις\n➤Ουσιαστικά και αποτελεσματικά μέτρα αντιμετώπισης της ανεργίας\n➤Υπογραφή Συλλογικών Συμβάσεων Εργασίας\n➤Την αυτονομία του ΕΤΑΠ-ΜΜΕ, του ΕΔΟΕΑΠ και των ΤΕΑΣ ως αυτοδιοικούμενων φορέων κοινωνικής ασφάλισης, χωρίς αλλοίωση του χαρακτήρα και του περιεχομένου τους, ως προϋπόθεση για την υπεράσπιση της ανεξαρτησίας της δημοσιογραφικής λειτουργίας και τη διασφάλιση του αγαθού της Ενημέρωσης.\nLabels Απεργίες, ΕΣΗΕΜ-Θ, ΠΟΕΣΥ, ΣΗΜΑΝΤΙΚΟ 2, Media


ΟΛΥΜΠΙΑΚΟΣ: «ΘΑ ΠΛΗΡΩΣΕΙ ΑΚΡΙΒΑ ΓΙΑ ΤΟ ΚΑΡΑΪΣΚΑΚΗ Ο ΑΠΟΕΛ»\n«ΘΑ ΠΛΗΡΩΣΕΙ ΑΚΡΙΒΑ ΓΙΑ ΤΟ ΚΑΡΑΪΣΚΑΚΗ Ο ΑΠΟΕΛ»\nΑναρτήθηκε από : olympiacosblog spot στις : 1:10:00 μ.μ. στην κατηγορία : ΠΟΔΟΣΦΑΙΡΟ Επεξεργασία ανάρτησης\nΟ Κωστάκης Κουτσοκούμνης, με δηλώσεις του, αναφέρθηκε στη σημαία της Χρυσής Αυγής που υψώθηκε από οπαδούς του ΑΠΟΕΛ στο «Γ. Καραϊσκάκης».\nΑνάμεσα στις υπόλοιπες σημαίες που σήκωσαν οι οπαδοί της Κυπριακής ομάδας στο Καραϊσκάκη, βρέθηκε και μία κόκκινη με το σήμα της Χρυσής Αυγής. Για το εν λόγω θέμα μίλησε ο Κωστάκης Κουτσοκούμνης, ο οποίος τόνισε ότι η UEFA είναι αμείλικτη σε θέματα ρατσισμού.\nΟι δηλώσεις του προέδρου τη Κυπριακής Ομοσπονδίας Ποδοσφαίρου στην εκπομπή «Θύρα Σίγμα»:\nΓια την συμπεριφορά των ΑΠΟΕΛίστων στον Πειραιά: «Είναι αρκετά τα προστίματα που δέχονται οι ομάδες μας, αλλά συγκεκριμένα ο ΑΠΟΕΛ θα πληρώσει ακριβά για τη συμπεριφορά των οπαδών του στο “Καραϊσκάκης”. Η επιτροπή της ΟΥΕΦΑ είναι αμείλικτη σε θέματα ρατσισμού, γι’ αυτό και οφείλουμε να είμαστε προσεκτικοί».


Κορονοϊός: Υπό παρακολούθηση νέα μετάλλαξη της παραλλαγής Δέλτα στη Βρετανία – News.gr\nΚορονοϊός: Υπό παρακολούθηση νέα μετάλλαξη της παραλλαγής Δέλτα στη Βρετανία\nΚρούσματα έχουν καταγραφεί στις Ηνωμένες Πολιτείες και την Δανία\nΜε βάση τα πιο πρόσφατα στοιχεία, σύμφωνα με το BBC και τους Financial Times, το 6% των νέων περιστατικών Covid-19, που έχουν αναλυθεί γενετικά, οφείλονται στη νέα αυτή μετάλλαξη, γνωστή και ως Delta Plus. Ήδη οι επιστήμονες μελετούν κατά πόσο πρόκειται για μια νέα απειλή, αν και οι ειδικοί θεωρούν απίθανο να διαφεύγει από τα υπάρχοντα εμβόλια.\nΜέχρι στιγμής δεν έχει χαρακτηριστεί ως παραλλαγή που αποτελεί πηγή ανησυχίας (variant of concern). H Δέλτα είχε αποκτήσει αυτόν τον χαρακτηρισμό φέτος τον Μάιο, αφότου είχε πλέον υπερκεράσει την παραλλαγή 'Αλφα λόγω αυξημένης μεταδοτικότητας. Η ΑΥ.4.2 εντοπίστηκε για πρώτη φορά τον Ιούλιο και έκτοτε αργά αλλά σταθερά εξαπλώνεται. Μέχρι στιγμής πάντως δεν υπάρχουν ενδείξεις ότι είναι σημαντικά πιο μεταδοτική από τη Δέλτα.


Παιχνίδια πολέμου, η πανδημία και ο Ερντογάν - Τελευταία Έξοδος\nHome ΑΝΑΛΥΣΕΙΣ Απ. Αποστολόπουλος Παιχνίδια πολέμου, η πανδημία και ο Ερντογάν\nΟι προσπάθειες παγκοσμίως να ελεγχθεί η κεραυνοβόλα διάδοση του κορωνοϊού φαίνεται ότι αποδίδουν. Οι χώρες στρέφουν ήδη την προσοχή τους στην επόμενη μέρα, μετά την πανδημία. Ο κορωνοϊός, εκτός από ασθένεια, ήταν εξαρχής όπλο εκφοβισμού του πλήθους και αποδυνάμωσης του γεωπολιτικού «εχθρού».\nΧαρακτηριστικά, ο Τραμπ μίλησε για «κινέζικο ιό» και το Πεκίνο, ανταποδίδοντας τη φιλοφρόνηση, τον κάλεσε να αποκαλύψει τι γνωρίζουν οι Αμερικανοί για τον ιό, υπονοώντας ότι οι ΗΠΑ έχουν την πατρότητα της κατασκευής του. Στην πραγματικότητα κανείς δεν μπορεί (ή δεν θέλει) να αποδείξει την πατρότητα του ιού.\nΣτην ουρά του κορωνοϊού ξυπνάει ο φόβος για τον «κίτρινο κίνδυνο». Φόβος που μπουμπούκιασε τη δεκαετία του ‘50 με αφορμή τον πόλεμο της Κορέας αλλά με στόχο την Κίνα του Μάο. Τώρα οι Ιταλοί κατεβάζουν τις σημαίες από τα κτίρια της Ε.Ε. και ανεβάζουν στους ιστούς σημαίες της Κίνας\nΠαιχνίδια πολέμου, η πανδημία και ο Ερντογάν Reviewed by on Σάββατο, Απριλίου 04, 2020 Rating: 5\nTags : ΑΝΑΛΥΣΕΙΣ Απ. Αποστολόπουλος


«Η ΑΕΚ μεγαλώνει συνεχώς», δήλωσε ο Χιμένεθ: Ο Δικέφαλος προκρίθηκε στους “32” | Mignatiou.com\n«Η ΑΕΚ μεγαλώνει συνεχώς», δήλωσε ο Χιμένεθ: Ο Δικέφαλος προκρίθηκε στους “32”\nTOPICS:Europa LeagueΑΕΚΜανόλο Χιμένεθ\nΗ πρόκριση της ΑΕΚ στους «32» του Europa League είναι από τις μεγάλες στιγμές στην καριέρα και του Μανόλο Χιμένεθ. Ο προπονητής της Ενωσης δεν έκρυβε τη χαρά του μετά το 0-0 με την Αούστρια Βιέννης στο «Ερνστ Χάπελ».\n«Υποφέραμε μέχρι το τελευταίο δευτερόλεπτο επειδή δεν μπορέσαμε να εκμεταλλευτούμε τις δύο καθαρές ευκαιρίες στο πρώτο 15λεπτο. Η ομάδα μεγαλώνει διαρκώς, παρότι έχουμε αρκετούς παίκτες χωρίς ευρωπαϊκή εμπειρία.\nΚαι το λέω αυτό γιατί κατά τη διάρκεια όλου του παιχνιδιού είχαμε όλο τον έλεγχο. Όμως θα μπορούσε να συμβεί κάτι και να χάσουμε αυτήν την πρόκριση που τόσο δικαιούμασταν. Μια πολύ σημαντική λεπτομέρεια που θα ήθελα να αναφέρω είναι ότι είμαστε αήττητοι στο Europa League.\nΣτην έδρα μας δεν μπορέσαμε να νικήσουμε, αλλά γυρίσαμε δύο ματς (σ.σ. Ριέκα, Αούστρια) στα οποία βρεθήκαμε σε πολύ δύσκολη θέση. Είμαι πολύ περήφανος για την ομάδα που προπονώ. Είμαστε άνθρωποι και σε κάποια στιγμή θα χάσουμε.\nΗ πίστη είναι μια πολύ όμορφη λέξη και μια δύσκολη έννοια. Ο κόσμος βρίσκεται εδώ και στηρίζει την ομάδα, παρόλα όσα πέρασε. Πριν από 11 μήνες πήρα μια δύσκολη απόφαση, μετά από δύο χρόνια που βρισκόμουν στο Κατάρ. Εχασα πολλά σημαντικά πράγματα . Γι΄αυτό και αυτή την πρόκριση θέλω να την αφιερώσω σε όλους όσοι αγαπούν την ΑΕΚ και σε όλα τα άτομα που αγαπούν εμένα, τη σύζυγό μου, τα παιδιά μου, τη γυναίκα μου, τη μητέρα μου.\nΤους ευχαριστώ που μου επέτρεψαν τα δουλέψω στην ΑΕΚ. Δεν ξέρω τι θα συμβεί στο μέλλον, αλλά αν κάνουμε έναν απολογισμό σ΄αυτούς τους 11 μήνες έχουμε τους περισσότερους βαθμούς στην Ελλάδα, φτάσαμε στον τελικό κυπέλλου, προκριθήκαμε στην Ευρώπη. Ηταν 11 καταπληκτικοί μήνες. Είμαι πολύ χαρούμενος για τις δύο οικογένειές μου, την οικογένεια εξ αίματος και την ΑΕΚ!\nΝα θυμηθούμε επίσης τον Πέτρο Μάνταλο, τον Γιάκομπσον, τον Τσόσιτς, τον Λαμπρόπουλο τέσσερις πυλώνες αυτής της ομάδας. Είναι δύσκολο να παίζουμε χωρίς αυτούς. Όμως είχα υποσχεθεί στον Λαμπρόπουλο ότι θα παίξει στην Ευρώπη (σ.σ. δεν είχε δηλωθεί στη φάση των ομίλων) και χαίρομαι που τήρησα την υπόσχεσή μου».\nBe the first to comment on "«Η ΑΕΚ μεγαλώνει συνεχώς», δήλωσε ο Χιμένεθ: Ο Δικέφαλος προκρίθηκε στους “32”"


ΦΩΚΙΔΑ TV.GR: Γιώργος Ιωσηφίδης: ενώ ο Κυριακόπουλος πουλά τα ξεκοιλιασμένα βουνά μας, οι «ανεξάρτητες» δήθεν παρατάξεις του Δήμου Δελφών έκαναν δεκτά τα αιτήματα της εταιρείας για το Λαρνάκι...!!!\nΓιώργος Ιωσηφίδης: ενώ ο Κυριακόπουλος πουλά τα ξεκοιλιασμένα βουνά μας, οι «ανεξάρτητες» δήθεν παρατάξεις του Δήμου Δελφών έκαναν δεκτά τα αιτήματα της εταιρείας για το Λαρνάκι...!!!\nΠριν από μισόν αιώνα μία εταιρεία ήρθε στο νομό μας (ΑΕΜ ΒΩΞΙΤΑΙ ΠΑΡΝΑΣΣΟΥ, ΑΡΓΥΡΟΜΕΤΑΛΛΕΥΜΑΤΩΝ ΚΑΙ ΒΑΡΥΤΙΝΗΣ, S&B, Eυρωπαϊκοι Βωξίτες) και με τα εργαλεία των ίδιων των κατοίκων (κασμάδες, φτυάρια, ζεμπίλια), εκμεταλλεύτηκε τη δημόσια, λαϊκή περιουσία της περιοχής, το βωξίτη, για να γίνει μία παγκόσμια υπερδύναμη στην εξορυκτική βιομηχανία.\nΜετά από τόσα χρόνια εκμετάλλευσης, αυτού του δημόσιου πλούτου, των εργαζομένων της, της περιοχής (με τα ξεκοιλιασμένα βουνά), τους νεκρούς εργάτες της, την εξαγορά της τοπικής εξουσίας, την εγκαθίδρυση των ανθρώπων της και στην κεντρική πολιτική σκηνή, ήρθε η ώρα να ξεπουλήσει το μεταλλείο σε μια Γαλλική επενδυτική εταιρεία, για να συνεχίσει και αυτή το Θεάρεστο έργο των προκατόχων της, δηλ. την ακόμη μεγαλύτερη κερδοφορία και η οικογένεια να βάλει ζεστό χρήμα στα θησαυροφυλάκια της.\nΤι πούλησε αλήθεια η οικογένεια των Κυριακοπουλαίων στους Γάλλους; Το βωξίτη; Γιατί δικός της ήταν! Τις εγκαταστάσεις; Γιατί με δικά της χρήματα τις έκανε ή με τον παραγόμενο από τους εργάτες πλούτο του εθνικού μας πλούτου! Το έμπειρο προσωπικό της; Γιατί σκλάβοι είναι! Αμείλικτα ερωτήματα που δεν χρίζουν απαντήσεων άλλα θέσεων που πρέπει να πάρουν τόσο οι «ανεξάρτητες» δήθεν παρατάξεις των τοπικών εκλογών του Δημ. Συμβουλίου, όσο και τα κόμματα που στήριξαν αυτές.\nΌλα τα άλλα περί περιβάλλοντος και περί όρων και ελέγχων (που δε διαφωνεί και κανένας, όπως φάνηκε και στα τοπικά συμβούλια) είναι στάχτη στα μάτια για το εύκολο πέρασμα μιας και μόνης ίδιας πολιτικής όπως αυτή εκφράστηκε και στις ψηφοφορίες για το Λαρνάκι, αναδεικνύοντας τις δύο και ΜΟΝΟ δύο διαφορετικές θέσεις για το ζήτημα του ορυκτού πλούτου. Αυτή της Λαϊκής Συσπείρωσης και του ΚΚΕ από τη μιά και απ την άλλη όλων των άλλων συνδυασμών, ανεξάρτητων και εξαρτημένων που με εκπτώσεις ή όχι κάνανε δεκτά τα αιτήματα της εταιρείας...\nΗ οικογένεια αυτή βρήκε την ευκαιρία μέσα σε τέτοιο κλίμα, όπου με εθνική «ομοψυχία» πρέπει «σύσσωμος» ο ελληνικός λαός να βάλλει πλάτες για την ανταγωνιστικότητα και την επιχειρηματικότητα της ελληνικής οικονομίας, βαφτίζοντας πατριωτικό ότι είναι αντιλαϊκό και κυρίως αντεργατικό. Αυτό το κλίμα καλλιεργούσανε δεκάδες χρόνια τώρα όλες οι κυβερνήσεις, δέσμιες των ανταλλαγμάτων, με τις επιχειρήσεις.\nΑυτό το κλίμα προσπαθεί να επιβάλλει και η συγκυβέρνηση ΣΥΡΙΖΑ-ΑΝΕΛ με τις διευκολύνσεις υπέρ του κεφαλαίου, σε βάρος της εργατικής τάξης. Ακόμη και τώρα υπέρ αυτών των απόψεων τάσσονται όλα τα κόμματα του κοινοβουλίου... πλην Λακεδαιμονίων.(ΚΚΕ)!\nΈχει κανείς την αυταπάτη ότι οι «σύγχρονοι» Γάλλοι, με τις οικολογικές ευαισθησίες τους και το «αριστερό» πρόσημο στην κυβέρνηση Ολάντ θα λειτουργήσουν υπέρ των εργαζομένων, της περιοχής και του περιβάλλοντος ή το μοναδικό πρόσημο θα είναι η κερδοφορία και μόνο της επένδυσής τους ΜΕ ΟΠΟΙΟ ΤΙΜΗΜΑ ΚΑΙ ΕΑΝ ΧΡΕΙΑΣΤΕΙ;\nΟι εργαζόμενοι του μεταλλείου (και όχι μόνο), οι επαγγελματίες, τα φτωχά λαϊκά στρώματα να μην επαναπαυθούν κόντρα σε αυτούς που θα λένε για ένα νέο DEAL της οικονομικής πολιτικής(!) να δούμε(!) να περιμένουμε(!) και τόσο άλλα που γευθήκαμε όλα αυτά τα χρόνια. Επειδή οι καιροί είναι πονηροί και τα νέα μνημόνια (δανειακές συμβάσεις) επιβάλλουν ανάκαμψη της κερδοφορίας των επιχειρήσεων, ένα είναι σίγουρο..η νέα εταιρεία, ΚΕRΝΕΟS, θα τύχει όλων των ευνοϊκών ρυθμίσεων προκειμένου να πολλαπλασιάσει τα κέρδη της.\nΌλο αυτό δεν προϋποθέτει καλές εξελίξεις. Συσπείρωση χρειάζεται και αγώνα ς για διεκδίκηση του δικού μας πλούτου, ώστε να τον πάρουμε στα χέρια μας και με λαϊκή εξουσία, μονομερή διαγραφή του χρέους, έξοδο από το σφαγείο της ΕΕ, να διεκδικήσουμε τη ζωή που μας ανήκει, χωρίς τα παραμύθια των διάφορων σωτήρων!\nΆμφισσα 22 Φλεβάρη 23-2-2015\nΑναρτήθηκε από Fokida TV στις 9:09 μ.μ.\nΑνώνυμος 23 Φεβρουαρίου 2015 - 9:32 μ.μ.\nΜΠΡΑΒΟ ΓΙΩΡΓΟ! ΣΥΓΧΑΡΗΤΗΡΙΑ ΓΙΑ ΤΗΝ ΑΝΑΛΟΙΝΩΣΗ\nΑνώνυμος 23 Φεβρουαρίου 2015 - 9:45 μ.μ.\nΑνώνυμος 24 Φεβρουαρίου 2015 - 12:27 π.μ.\nΦΙΛΕ ΓΙΩΡΓΟ ΓΙΑ ΠΕΣ ΜΑΣ ΑΠΟ ΠΟΥ ΕΣΥ ΠΗΡΕΣ ΣΥΝΤΑΞΗ ΓΙΑ ΝΑ ΜΑΘΟΥΝ ΟΛΟΙ\nNIAOY 24 Φεβρουαρίου 2015 - 8:47 π.μ.\nΜΗ ΦΟΒΗΘΕΙΣ ΑΥΤΟΥΣ ΠΟΥ ΦΑΝΕΡΑ ΖΟΥΝ ΚΑΙ ΑΓΩΝΙΖΟΝΤΑΙ. ΝΑ ΤΡΕΜΕΙΣ ΑΥΤΟΥΣ ΠΟΥ ΣΤΗΝ ΣΚΙΑ ΒΑΥΚΑΛΙΖΟΝΤΑΙ\nΑνώνυμος 24 Φεβρουαρίου 2015 - 9:48 π.μ.\nΤη σύνταξη του την πήρε ως εργαζόμενος από το 1981 ή 1982 στα μεταλλεία παράγοντας ένα κομμάτι του πλούτου που κέρδισε η εταιρεία, διεκδικώντας και τότε και τώρα ο πλούτος αυτός να πάει στα χέρια των εργαζομένων. Το ποιός έκανε εργατοπατερισμό νομίζω δεν τον αφορά όπως δεν τον αφορά και τα περί αποζημίωσης. Οι συνάδελφοί του πρώην και νυν ΞΕΡΟΥΜΕ. Τώρα εσένα γιατί σε πειράζει μια τέτοια στάση μάλλον κάποιο σαράκι – κουσούρι πρέπει να έχεις. Φρόντισέ το γιατί θα σε κάνει να δείχνεις κακός εκτός κι αν είσαι τοιούτος.\nΑνώνυμος 24 Φεβρουαρίου 2015 - 5:10 π.μ.\nΩς γνήσιος εργατοπατέρας ,πρώτα τα πήρες χοντρά(ολόκληρη την αποζημίωση )και τώρα κανεις και τον ήρωα.\nΘ.Π. 24 Φεβρουαρίου 2015 - 9:29 π.μ.\nΤο λες με τόση σιγουριά για να γίνεις πιστευτός ξεχνώντας τη στάση και του ίδιου προσωπικά και της συνδικαλιστικής του παράταξης αλλά και του κόμματός του και πριν όπως και τώρα. Ντροπή σου!\nΑνώνυμος 26 Φεβρουαρίου 2015 - 12:12 μ.μ.\nΔΕΝ ΕΙΝΑΙ ΝΤΡΟΠΗ ΤΟΥ ....ΕΤΣΙ ΑΚΡΙΒΩΣ ΕΙΝΑΙ ΤΩΡΑ ΜΙΛΑΕΙ ΕΚ ΤΟΥ ΑΣΦΑΛΟΥΣ.Και όταν χρησιμοποιείς τη λέξη συνδικαλιστής ξέρεις τι σημαίνει (Δεν πάω για δουλειά απλά πληρώνομαι)\nΑνώνυμος 24 Φεβρουαρίου 2015 - 8:54 π.μ.\nο Γιώργος αν και εργαζόμενος στην εταιρεία είχε το σθένος και καταγγελίες για τα εργατικά ατυχήματα να κάνει και αναφορές για τα εργατικά δικαιώματα όχι σα μερικούς μερικούς που έκαναν γαργάρα το $ 8 "στις ψηφοφορίες για το Λαρνάκι, αναδεικνύοντας τις δύο και ΜΟΝΟ δύο διαφορετικές θέσεις για το ζήτημα του ορυκτού πλούτου. Αυτή της Λαϊκής Συσπείρωσης και του ΚΚΕ από τη μιά και απ την άλλη όλων των άλλων συνδυασμών, ανεξάρτητων και εξαρτημένων που με εκπτώσεις ή όχι κάνανε δεκτά τα αιτήματα της εταιρείας"\nΑνώνυμος 24 Φεβρουαρίου 2015 - 9:18 π.μ.\nΤΑΚΗ ΦΥΓΕ ΔΕ ΚΑΝΕΙΣ. ΑΣΕ ΤΗ ΓΙΩΤΑ ΝΑ ΜΠΕΙ ΕΠΙΚΕΦΑΛΗΣ ΓΙΑ ΤΟ ΚΑΛΟ ΤΗΣ ΠΑΡΑΤΑΞΗΣ. ΗΡΘΕ ΠΡΏΤΗ ΣΤΗΝ ΑΜΦΙΣΣΑ, ΘΥΜΑΣΑΙ ΤΑΚΗ? ΚΑΙ ΣΥ ΣΤΟΥΣ ΠΟΛΙΤΕΣ ΜΠΗΚΕΣ ΑΡΧΗΓΟΣ ΜΕΤΑ ΑΠΟ ΠΑΡΑΙΤΗΣΗ ΤΟΥ ΚΑΛΥΒΑ. ΘΥΜΑΣΑΙ ΤΑΚΗ? ΔΕΝ ΕΚΑΝΕΣ ΠΟΤΕ ΤΙΠΟΤΑ ΜΟΝΟ ΥΠΕΓΡΑΦΕΣ ΤΙΣ ΠΑΡΕΜΒΑΣΕΙΣ ΤΩΝ ΑΛΗΘΙΝΩΝ ΑΓΩΝΙΣΤΩΝ, ΘΥΜΑΣΑΙ ΤΑΚΗ? ΔΕΝ ΗΡΘΕΣ ΠΟΤΕ ΠΡΩΤΟΣ Ο ΓΙΩΡΓΟΣ ΠΗΡΕ ΤΗΝ ΙΤΕΑ. ΘΥΜΑΣΑΙ ΤΑΚΗ?\nΑνώνυμος 24 Φεβρουαρίου 2015 - 4:22 μ.μ.\nΕσύ θυμάσαι πως μπήκε επικεφαλής της παράταξης ο Τάκης; Εσύ θυμάσαι τι σημαίνει το " Διαίρει και βασίλευε " ; Εσύ θυμάσαι ότι ποτέ δεν αποφασίζει μόνος του , γιατί τα πάντα τα περνάμε μέσα από δημοκρατικές διαδικασίες ; ΠΡΟΦΑΝΩΣ ΕΧΕΙΣ ΜΙΚΡΗ ΚΑΙ ΕΠΙΛΕΚΤΙΚΗ ΜΝΗΜΗ\nΚΟΛΑΟΥΖΟΣ 24 Φεβρουαρίου 2015 - 6:52 μ.μ.\nΣΚΑΡΙΣΑΝΕ ΤΑ ΤΡΩΚΤΙΚΑ\nΜΙΚΡΑ ΡΙΚΝΑ ΚΑΙ ΑΝΑΠΟΔΑ\nΣΕ ΚΑΘΕ ΑΝΑΠΟΔΙΑ ΜΠΡΟΣΤΑ\nΤΑ ΒΑΖΟΥΝ ΤΑ ΤΕΤΡΑΠΟΔΑ\nΑνώνυμε 4:22 μ.μ. είναι ανάγκη να λες οτι είσαστε όλοι στο κόλπο? πενεύεστε για την κωλοτούμπα να το ξέρει ο κόσμος. το θέμα είναι ποιοι και πόσοι αποφασίσατε να ψηφισετε την άδεια για 10 χρόνια.αυτο να μαθει ο κόσμος\nΑνώνυμος 24 Φεβρουαρίου 2015 - 2:07 μ.μ.\nΔΕΝ ΕΙΝΑΙ ΤΟΣΟ ΥΠΕΡΑΝΩ, ΣΤΑ ΠΡΑΚΤΙΚΑ ΠΟΥ ΕΔΩΣΑΝ ΟΙ ΠΟΛΙΤΕΣ ΓΡΑΦΕΤΑΙ ΑΚΡΙΒΩΣ Η ΠΡΟΤΑΣΗ ΜΕΣΑ ΣΤΗΝ ΤΟΠΟΘΕΤΗΣΗ ΤΗΣ: Κασούτσα Παναγιώτα: ……κλπκλπ……Προτείνω να είναι πολύ περιορισμένου χρόνου Η ΑΔΕΙΑ!!! προκειμένου να συμμορφωθεί και η εταιρεία κλπκλπ…. Ο ΚΑΘΕΝΑΣ ΣΥΜΠΑΙΡΕΝΕΙ ΟΤΙ ΕΙΧΑΝ ΑΠΟΦΑΣΙΣΕΙ ΣΑΝ ΓΡΟΘΙΑ ΜΕΤΑΞΥ ΤΟΥΣ\nη γιωτα ειναι καλυτερη απο πολλες πλευρες και δεν εχει φθαρει και ειναι και πολιτευτης . γιατι κανουν σαν να ειναι ακομα αντιπολιτευση δεν μπορω να εξηγησω . δεν ξεχνεται η συνηθεια\nΑνώνυμος 24 Φεβρουαρίου 2015 - 2:17 μ.μ.\nΣΥΝΕΧΕΙΑ ΥΠΑΡΧΕΙ ΚΑΙ ΑΥΤΗ Η ΑΠΟΨΗ Στέλιος Σχοινάς:…….κλπκλπ Υπάρχουν ΑΝΤΙΚΕΙΜΕΝΙΚΕΣ ΑΞΙΕΣ, υπάρχει το εμβαδόν που χρησιμοποιεί, άρα βάζεις ένα ποσοστό επί της αντικειμενικής αξίας και δεν εξαρτάται από εσένα. ΔΛΔ ΛΙΓΟΤΕΡΟ ΚΑΙ ΑΠΟ ΑΥΤΟ ΠΟΥ ΠΗΡΕ Ο ΓΙΩΓΑΚΗΣ!!!!!!!!!! ΚΑΙ ΜΙΛΑΜΕ ΓΙΑ ΕΝΑ ΘΕΜΑ ΠΟΥ ΜΠΟΡΟΥΣΕ ΝΑ ΛΥΣΕΙ ΤΟ ΟΙΚΟΝΟΜΙΚΟ ΠΡΟΒΛΗΜΑ ΤΗΣ ΠΕΡΙΟΧΗΣ ΑΝ ΚΑΙ Ο ΚΑΡΚΙΝΟΣ ΔΕΝ ΚΟΣΤΟΛΟΓΕΙΤΑΙ ,ΓΙΑΤΙ ΤΟ ΔΙΑΒΑΣΑΜΕ ΚΑΙ ΑΥΤΟ\nΑνώνυμος 24 Φεβρουαρίου 2015 - 3:01 μ.μ.\nα ρε Γιώργο πόσο δικαιώνεσαι απο κει που δεν το περιμένεις σούρχεται\nΑνώνυμος 24 Φεβρουαρίου 2015 - 7:00 μ.μ.\nΜΠΡΑΒΟ ΓΙΩΡΓΟ ΚΑΛΑ ΤΟΥΣ ΤΑ ΛΕΣ ΑΛΛΑ ΠΟΥ ΜΥΑΛΟ\nΑνώνυμος 24 Φεβρουαρίου 2015 - 9:44 μ.μ.\nΜΠΡΑΒΟ ΓΙΩΡΓΟ ΟΛΗ Η ΑΜΦΙΣΣΑ ΕΙΝΑΙ ΜΑΖΙ ΣΟΥ\nΑνώνυμος 24 Φεβρουαρίου 2015 - 9:58 μ.μ.\nγιατί ρε φίλε η Ιτέα με ποιον είναι? με την πρόταση του δημάρχου που ψήφισαν οι προσκηνοι?\nΑνώνυμος 25 Φεβρουαρίου 2015 - 2:16 π.μ.\nΚΥΡΙΕ ΙΩΣΗΦΙΔΗ, ΞΕΡΩ ΠΑΡΑ ΠΟΛΛΟΥΣ ΠΟΝΤΙΟΥΣ ΠΟΥ ΔΕΝ ΒΡΙΣΚΑΝΕ ΔΟΥΛΕΙΑ ΣΤΗΝ ΠΑΤΡΙΔΑ ΤΟΥΣ ΚΑΙ ΞΕΝΙΤΕΥΘΗΚΑΝΕ ΣΤΑ ΕΡΓΟΣΤΑΣΙΑ ΤΗΣ ΓΕΡΜΑΝΙΑΣ ΚΑΙ ΣΤΑ ΠΕΡΑΤΑ ΤΟΥ ΚΟΣΜΟΥ ΓΙΑ ΕΝΑ ΜΕΡΟΚΑΜΜΑΤΟ.ΕΔΩ ΣΤΗΝ ΦΩΚΙΔΑ ΛΙΓΟΙ ΗΤΑΝΕ ΑΥΤΟΙ ΠΟΥ ΦΥΓΑΝΕ.ΠΕΡΙΣΣΟΤΕΡΟΙ ΑΥΤΟΙ ΠΟΥ ΗΡΘΑΤΕ..\nΑνώνυμος 25 Φεβρουαρίου 2015 - 9:25 π.μ.\nΑΣΤΑ ΝΑ ΠΑΝΕ ΓΙΩΡΓΟ..ΓΕΜΙΣΑΜΕ ΑΠΟ ΠΡΑΚΤΟΡΕΣ ΤΩΝ ΜΟΝΟΠΩΛΙΩΝ ΚΑΙ ΤΟΥ ΜΕΓΑΛΟΥ ΚΕΦΑΛΑΙΟΥ !!!!\nΑνώνυμος 26 Φεβρουαρίου 2015 - 12:10 μ.μ.\nμιλάει ένας ανθρωπος που πληρώνεται από αυτή την εταιρεία που δούλευε σ'αυτή την εταιρεία που πήρε σύνταξη απο αυτή την εταιρεία..... εσύ που είσαι με το λαό, σκέφτηκες ποτέ τι θα γινόταν αν δεν υπήρχε αυτή(εταιρεία) πόσες ακόμα οικογένειες θα ήταν άνεργες..... ας μην μιλάμε εκ του ασφαλούς...............\nΑνώνυμος 27 Φεβρουαρίου 2015 - 6:07 μ.μ.\nΧΩΡΙΣ ΕΣΕΝΑ ΓΡΑΝΑΖΙ ΔΕΝ ΓΥΡΝΑ, ΕΡΓΑΤΗ ΜΠΟΡΕΙΣ ΧΩΡΙΣ ΑΦΕΝΤΙΚΑ.(ΕΣΥ ΡΕ ΜΠΑΡΜΠΑ ΕΧΕΙΣ ΜΕΙΝΕΙ ΣΤΟ ΔΟΥΛΟΚΤΙΤΙΚΟ ΚΑΘΕΣΤΩΣ ΚΑΙ ΘΕΛΕΙΣ ΣΩΝΕΙ ΚΑΙ ΚΑΛΑ ΑΦΕΝΤΙΚΑ. ΤΡΑΒΑ ΚΑΙ ΒΡΕΣ ΕΝΑΝ ΑΦΕΝΤΗ ...ΚΑΙ ΜΕ ΜΑΣΤΙΓΙΟ ΚΙ ΟΛΑΣ ΓΙΑ ΝΑ ΤΟ ΦΧΑΡΙΣΤΙΘΕΙ Η ΨΥΧΟΥΛΑ ΣΟΥ).\nΓια τον 12,10 28 Φεβρουαρίου 2015 - 6:37 μ.μ.\nΑΑΑΑΑ μήν ψάξεις τίποτα κομμουνιστές να σου λύσουν το πρόβλημα.... α ξέχασα εσένα θα σου τα λύσει όλα η εταιρεία. Αλήθεια δουλεύεις στην εταιρεία και εαν ναι τι δολεία κάνεις; Μήπως είσουν και εκλεγμένος παλαιώθεν στο τοπικό με τις ευλογίες της "μαμάς" εταιρείας;Κάνε τώρα το σκλαβάκι και τρέξε να πάρεις σειρά στην νέα μανούλα!


Τροφές για όμορφα και υγιή μαλλιά | NSTv - O MEDIA Οργανισμός της Νέας Σμύρνης\nΗ υγεία των μαλλιών είναι ένα θέμα που αφορά όχι μόνο τις γυναίκες αλλά και τους άντρες, εφόσον εκείνοι είναι που ανησυχούν περισσότερο μετά από μία ορισμένη ηλικία για την απώλεια των μαλλιών τους. Υπάρχουν πολλοί φυσικοί παράγοντες που μπορούν να επηρεάσουν την κατάσταση των μαλλιών μας όπως για παράδειγμα το στρες, η έλλειψη ύπνου, η ψυχολογική μας κατάσταση και κυρίως η ποιότητα της διατροφής μας. Όσο περίεργο και αν ακούγεται, η ελλιπής διατροφή έχει σαν αποτέλεσμα να μην λαμβάνουν οι τρίχες τα απαραίτητα θρεπτικά συστατικά και να μην αναπτύσσονται φυσιολογικά. Ορισμένα από τα συστατικά που έχουν συσχετιστεί με την σωστή ανάπτυξη των μαλλιών είναι ο σίδηρος, ο ψευδάργυρος, οι πρωτεΐνες, οι βιταμίνες του συμπλέγματος Β και φυσικά το νερό.\nΣίδηρος : συχνά οι λεπτές και αδύναμες τρίχες αποτελούν ένδειξη έλλειψης σιδήρου. Οι τροφές που αποτελούν πλούσια πηγή σιδήρου είναι το συκώτι, το κόκκινο κρέας, τα όσπρια, οι ξηροί καρποί, τα πράσινα φυλλώδη λαχανικά και τα προϊόντα ολικής άλεσης. Η απορρόφηση τους από τον ανθρώπινο οργανισμό βελτιώνεται με ταυτόχρονη λήψη της βιταμίνης C ( π.χ. φακές με ξύδι ).\nΨευδάργυρος : συμβάλει σημαντικά στην σύνθεση των πρωτεϊνών, απαραίτητων θρεπτικών συστατικών για τα μαλλιά. Λήψη ψευδάργυρου μπορούμε να κάνουμε από το κρέας, το ψάρι, τα οστρακοειδή, τα δημητριακά ολικής άλεσης, αλλά και από τα γαλακτοκομικά προϊόντα.\nΠρωτεΐνες : αποτελούν το 15-20 % της συνιστώμενης καθημερινής ενεργειακής πρόσληψης. Είναι πολύ σημαντικές για την υγεία των μαλλιών διότι οι τρίχες αποτελούνται από μια ουσία, την κερατίνη, η οποία είναι πρωτεΐνη. Η κύρια πηγή πρωτεϊνών είναι το κρέας, το κοτόπουλο, το ψάρι, το αυγό, τα όσπρια, τα γαλακτοκομικά προϊόντα και τα δημητριακά.\nΒιταμίνες του συμπλέγματος Β (κυρίως το Παντοθενικό οξύ, η Πυριδοξίνη και η Βιοτίνη) : συμμετέχουν στη σύνθεση των αμινοξέων από τα οποία αποτελούνται το στέλεχος και ο θύλακας της τρίχας. Τροφές πλούσιες στα συστατικά αυτά είναι το κρέας, το αυγό, η μαγιά, το γάλα, το συκώτι και τα δημητριακά ολικής άλεσης.\nΝερό : αποτελεί περίπου το 25 % της τρίχας και επομένως είναι απαραίτητο για να διατηρούν τα μαλλιά την απαραίτητη ενυδάτωση τους και να μην δείχνουν αφυδατωμένα και θαμπά. Αν και η ανάγκη ενός ανθρώπου για νερό εξαρτάται από διάφορους παράγοντες, όπως το κλίμα, η φυσική δραστηριότητα και άλλα, η συνιστώμενη ημερήσια πρόσληψη υγρών είναι 2 - 2,5 λίτρα.\nΕπομένως δεν είναι δύσκολο να διατηρήσουμε τα μαλλιά μας υγιή και λαμπερά, αρκεί να λαμβάνουμε τα απαραίτητα θρεπτικά συστατικά, τα οποία ταυτόχρονα συμβάλουν και στην σωστή λειτουργία ολόκληρου του οργανισμού μας. Και όσον αφορά την απώλεια των μαλλιών μας, δεν χρειάζεται να ανησυχούμε με το παραμικρό. Στο τριχωτό της κεφαλής μας υπάρχουν συνολικά 100.000 τρίχες και για έναν ενήλικα σε νεαρή ηλικία τα επίπεδα της φυσιολογικής απώλειας κυμαίνονται από 100 έως 150 τρίχες ανά 24ωρο. Αν λοιπόν τρώμε σωστά, τα μαλλιά μας θα διατηρούνται σε άριστη κατάσταση για πολλά χρόνια.\n16.000 ευρώ το site του Ψηφιακού Μουσείου Νέας Σμύρνης\nΝέες προσθήκες αθλητριών στην ΓΑΝΣ ΙΡΙΣ


Απίστευτο περιστατικό: Ζευγάρι έκανε σεξ πάνω σε ΑΤΜ (Eικόνες +18) - BORO από την ΑΝΝΑ ΔΡΟΥΖΑ - boro.gr\nΑρχική / Σεξ / Άνδρας / Απίστευτο περιστατικό: Ζευγάρι έκανε σεξ πάνω σε ΑΤΜ (Eικόνες +18)\nΑπίστευτο περιστατικό: Ζευγάρι έκανε σεξ πάνω σε ΑΤΜ (Eικόνες +18)\nΔεκέμβριος 15, 2015 Άνδρας\nΤο ζευγάρι δεν μπορούσε να συγκρατηθεί με τίποτα και αμέσως οι δυο τους… έπιασαν δουλειά.\nOι εραστές από το Βλαντιβοστόκ της Ρωσίας πήγαν στο ΑΤΜ για να κάνουν ανάληψη χρημάτων. Και ενώ όλα φαίνονταν φυσιολογικά, ξαφνικά ο άνδρας κάθεται και τραβάει την γυναίκα που αρχικά κάνει νάζια αλλά στη συνέχεια υποκύπτει και σηκώνει την φούστα της.\nΟι δυο τους δεν πτοούνται, μάλιστα αλλάζουν και στάσεις ενώ ξαφνικά μπαίνει ένας άλλος άνδρας για να κάνει ανάληψη. Φυσικά αυτό δεν σταμάτησε το ζευγάρι που συνέχισε απτόητο μέχρι την κορύφωση και στη συνέχεια οι δυο τους αποχώρησαν σαν να μην συμβαίνει τίποτα.\nΗ αστυνομία αναζητά τους δύο εραστές και σε περίπτωση που τους συλλάβει η ποινή είναι 15 μέρες. Άξιο αναφοράς είναι το γεγονός ότι το περιστατικό συνέβη στην μεγαλύτερη τράπεζα της ρωσικής ομοσπονδίας, την Sberbank.\nΈνας αστυνομικός δήλωσε: «Χρήστες του διαδικτύου από το Βλαντιβοστόκ διέρρευσαν το βίντεο στο διαδίκτυο. Τα ζευγάρι απλά προσπαθούσε να ζεσταθεί κατά την διάρκεια του κρύου ρωσικού χειμώνα».


Υπομονή για να θησαυρίσουμε; – apoel.net\nΑρχική/ΕΙΔΗΣΕΙΣ/Υπομονή για να θησαυρίσουμε;\nΥπομονή για να θησαυρίσουμε;\nΗ ανανέωση της συνεργασίας με τον Τραμετσάνι σε μια χρονική στιγμή όπου ο ΑΠΟΕΛ δεν πείθει έγινε αντικείμενο αρκετών συζητήσεων ανάμεσα στους οπαδούς μας. Ο Πετεβίνος κλήθηκε μεταξύ άλλων να το σχολιάσει και αυτό.\nΟ υπεύθυνος επικοινωνίας της ομάδας μας είπε ότι ο Τραμετσάνι πρέπει να υποστηριχτεί ανεξαρτήτως του αν κατακτήσουμε ή όχι το πρωτάθλημα.\n«Οποιοδήποτε αποτέλεσμα πέραν από την νίκη είναι πολύ σημαντική απώλεια στα πλέι οφ. Πάμε με την ετικέτα του φαβορί με τη θεωρητική προσέγγιση των πραγμάτων. Η Νέα Σαλαμίνα ήταν μια ομάδα που δύσκολα καταβάλαμε στο πρωτάθλημα, είναι μια ομάδα της πρώτης εξάδας. Ότι δώσαμε πήραμε σε εκείνο το παιχνίδι. Αυτή η απώλεια ίσως να μας ταρακουνήσει στη συνέχεια χωρίς αυτό να είναι δικαιολογία. Το μήνυμα έχει σταλεί στους παίκτες. Πρέπει να είμαστε απαιτητικοί απέναντι στον εαυτό μας. Πρέπει να γίνει πράξη αυτό και όχι μόνο να το λέμε».\n«Αύριο έχουμε ένα τελικό ενώπιον μας. Η ΑΕΚ είναι στον δρόμο μας και ξέραμε ότι έπρεπε να δώσουμε δυο τελικούς. Είμαστε σε μειονεκτική θέση από το 1-1. Πρέπει να σκοράρουμε στην «Αρένα» αφού δεν υπάρχει άλλος τρόπος να προκριθούμε απέναντι στην κάτοχο του τροπαίου».\n«Ο Μπόι προπονείται κανονικά, αλλά θεωρώ ότι συγκεντρώνει πιο λίγες πιθανότητες να είναι στην αποστολή. Όλοι προπονούνται κανονικά. Συμπεριλαμβανομένου και το Κωστάκη Αρτυματά που ήταν τιμωρημένος και πλέον είναι στη διάθεση του προπονητή μας».\n«Όταν προσπαθείς να μπεις στο μυαλό του προπονητή για να δεις τις επιλογές πρέπει να συνυπολογίζεις όλα τα δεδομένα. Σαφώς και υπάρχει θέμα διαχείρισης του ρόστερ. Ο προπονητής έχει αξιολογήσει την κατάσταση. Δεν ήταν ικανοποιημένος στον αγώνα με την Σαλαμίνα. Και το πρωτάθλημα και το κύπελλο πρέπει να αξιολογηθούν από τον ίδιο που είναι ο υπεύθυνος».\nΓια την πρόωρη ανανέωση του Τραμετσάνι:\n«Αναφέραμε και την αιτιολογία για την απόφαση να ανανεώσουμε τον προπονητή στην ανακοίνωση. Έχουμε ζήσει τόσες αλλαγές προπονητών. Το θέμα του προπονητή πρέπει να το αντιμετωπίζεις διαφορετικά αν θες να έχεις μια ομάδα με βάθος χρόνου και να έχεις ξεκάθαρη ταυτότητα. Ο λόγος που έγινε αυτή η νέα συμφωνία μέχρι τον Μάιο του 2020 είναι για να αποκτήσουμε αγωνιστική συνέπεια, σταθερότητα, ταυτότητα και διάρκεια. Όταν προσλήφθηκε ο κ. Τέτι προχωρήσαμε σε μια αλλαγή ενός διοικητικού μοντέλου. Είναι εισήγηση και του κ. Τέτι η επέκταση της συνεργασίας με τον κ. Τραμετσάνι. Το πώς λειτούργησε ο κ. Τραμετσάνι από τον Οκτώβρη μέχρι και σήμερα, το πώς διαχειρίστηκε το ρόστερ, την αξιολόγηση του ρόστερ και το χτίσιμο της ομάδας. Πρέπει να υποστηριχθεί ανεξαρτήτου αποτελέσματος. Πρέπει να αντιληφθούμε ότι το θέμα της υπομονής μπορεί να αποδειχθεί θησαυρός. Δεν πρέπει κάθε φορά η παρουσία προσώπου να συνοδεύεται και από κάποια επιτυχία, χωρίς να θεωρούμε ότι θα επέλθει κάτι άλλο».\n«Δεν έχει σημειωθεί κάποια εξέλιξη. Έχει από τις 22 του περασμένου μήνα που έληξε η προθεσμία να απαντήσουν τα σωματεία στην επιστολή του Υπουργού Δικαιοσύνης και ακόμα περιμένουμε».


Samsung Galaxy Note 6: Το πρώτο της Samsung με USB Type-C; | Techblog.gr\nΤρίτη, 03/05/2016 · Λορένα Σιούτη Samsung Samsung Android Smartphones Samsung Galaxy Note 6\nΟλοι σκοτωθηκαν για το USB type C. Απο τη στιγμη που στα Mobos χρειαζεται να βαλεις add on card για να τα υποστηριζει γιατι να μπει στα smartphone απο τωρα ? Eχουμε καιρο. Μια χαρα παει και το FastCharge 3.0 και στ Micro USB 😉\nΡε παιδια σίγουρα η συσκευή θα ειναι τούμπανο κ πανάκριβη οταν βγει..Εγω ειμαι ανάμεσα στο εκπληκτικο mate 8 κ lg v10..Ειναι φοβερες συσκευές η οι δυο..Αλλα δεν ξερω πια να παρω..Επισης το βγαζει επίσημα η lg το v10 στην χώρα μας;\n@Φωτης Νομίζω μόνο στο skroutz.\nMate 8 με 1000.Το δοκίμασα δίπλα σε όλα Κ στο δικό μου s6 k του ρίχνει σε όλα. Μόνο πίσω κάμερα Κ amoled ίσως υπερέχει το s6 Κ μόνο αν την έχεις συνηθίσει την amoked, γιατί και η οθόνη του mate είναι άψογη. Μπαταρία τρομερη πιο γρήγορο Κ απίστευτη ποιότητα κατασκευής. Δοκίμασε το δίπλα στο v10 να δεις διαφορά οθόνης.\nΟτι εχει οθοναρα το mate 8 το ξερω..Αλλα δεν εχω δει του v10..Για το s6 που λες επειδη ειναι amoled ξερω οτι ακομα τα χρωματα ειναι λιγο παραπανω απο το κανονικό..Επισης το mate 8 ξερω οτι το λευκό ειναι φοβερο..\n@ Φώτης, αν δεν σε πειράζει η μέτρια κάμερα, τότε αξίζει το mate 8.\nEπίσης, αν θες τις εκδόσεις με τα 4gb ram πρέπει να παραγγείλεις απέξω,\nο βασιλιάς των κινητών προ των πυλων ! αναμενουμε τον ηγετη!\nΑναμένουμε τον ηγέτη μεν, θα πάθουμε πάλι καμία νιλα αν δεν έρθει Ευρώπη. Ας είναι καλά οι εναλλακτικές.\nΑκόμα δεν έχω καταλάβει γιατί δεν ”ήρθε” Ευρώπη το note 5!\nΠροσωπικά δεν μου φαίνεται απίθανο να μήν έρθει ούτε το 6!


ΣΧΕΔΙΑΣΜΟΣ ΜΕ ΞΥΛΟΜΠΟΓΙΕΣ DJ08606 DJECO - ZAFEIRIOU.GR Βιβλιοπωλείο για αναγνώστες με απαιτήσεις\nΑΡΧΙΚΗ > ΕΚΠΑΙΔΕΥΤΙΚΑ ΠΑΙΧΝΙΔΙΑ>DJECO>ΚΑΤΑΣΚΕΥΕΣ-ΔΡΑΣΤΗΡΙΟΤΗΤΕΣ>ΣΧΕΔΙΑΣΜΟΣ ΜΕ ΞΥΛΟΜΠΟΓΙΕΣ DJ08606 DJECO\nISBN code or BARCODE: 3070900086067\nΣχεδιάζω με ξυλομπογιές σε τυπωμένες σελίδες.\nΜια ακόμα ενδιφέρουσα πρόταση χειροτεχνίας από τη γαλλική εταιρεία Djeco.\nΜία σύνθετη εικαστική τεχνική με ξυλομπογιές νερού και κολάζ.\nΖωγραφίστε τα έτοιμα μοτίβα, κόψτε, κολλήστε και δημιουργήστε νέες συνθέσεις.\nΠεριέχει 4 σχέδια,\nφύλλα για το κολλάζ,\n8 ξυλομπογιές νερού,\nκαι ένα έγχρωμο βιβλίο με οδηγίες βήμα προς βήμα.\nΚατάλληλο για παιδιά από 7 έως 10 ετών.


Ισλαμικές μαντήλες στα Ελληνόπουλα – Απίστευτες εικόνες από δημοτικό σχολείο vid\nPROPAGANDA - Χαμός σε όλη την Ευρώπη με την είσοδο των μουσουλμανόπουλων στα σχολεία. Στην Γερμανία άλλαξαν ολόκληρο σύστημα σε σχολείο, ενώ στην Ελλάδα έβαλαν στα Ελληνόπουλα ισλαμικές μαντήλες.\nΗ διεύθυνση του σχολείου Maria-Sibylla-Merian στο Μπόχουμ αποφάσισε να διαλύσει ολόκληρο επίπεδο τάξης, προκειμένου να ενσωματώσει 27 μουσουλμανόπουλα σε νέες τάξεις που δημιουργήθηκαν για αυτόν ακριβώς τον λόγο.\nΣυγκεκριμένα, μετά από πληροφορίες της σχολικής διεύθυνσης, διαλύεται ολόκληρο το 8ο επίπεδο μάθησης, προκειμένου να μοιραστούν τα παιδιά των μουσουλμάνων, καθώς με το υπάρχον σύστημα αυτό κατέστη αδύνατο.\nΜάλιστα δεν δημιουργήθηκαν ξεχωριστές τάξεις για αυτά τα παιδιά, αλλά για λόγους, όπως μεταδίδεται από τον κρατικό τηλεοπτικό σταθμό WDR, «κοινωνικής δικαιοσύνης» αποφασίστηκε το ανακάτεμά τους με άλλα παιδιά.\nΤα πάντα για τους μουσουλμάνους μετανάστες!\nΣτην Ελλάδα βέβαια έχουμε περάσει σε άλλο επίπεδο!\nΌπως διαβάσετε νωρίτερα στο el.gr, σε δημοτικό σχολείο των Τρικάλων, στο τέλος της σχολικής εορτής βγήκαν οι....χορεύτριες οριεντάλ, λικνίζοντας το κορμί τους σε ανατολίτικους ρυθμούς!\nΜεγάλη μερίδα του κοινού μάλιστα τις αποθέωνε, ωστόσο μερίδα γονέων έσπευσε να διαμαρτυρηθεί έντονα για την παρουσία των ημίγυμνων χορευτριών μπροστά στα ίδια τους τα παιδιά.\nΌλως τυχαίως οι χοροί παρέπεμπαν σε Ισλάμ.\nΑυτό που έγινε σε δημοτικό σχολείο στον Χολαργό όμως ξεπέρασε και τα Τρίκαλα.\nΣτο 2ο Δημοτικό σχολείο Χολαργού πραγματοποιήθηκε εκδήλωση-παράσταση υπέρ των «προσφύγων και μεταναστών».\nΟι μαθητές και μαθήτριες της 2ου Δημοτικού ντύθηκαν σε ισλαμικό στυλ και τα κοριτσάκια φόρεσαν ισλαμικές μαντήλες.\nΈπαιζαν και τραγούδια, προκειμένου να ευαισθητοποιηθούν τα παιδιά και οι γονείς. EL,gr


LAKESIDE COUNTRY CLUB QUINTA DO LAGO - Quinta do Lago, Πορτογαλία\nAvenida Ayrton Senna Da Silva, Quinta do Lago, Πορτογαλία\nΤο Lakeside Village Country Club βρίσκεται σε πράσινη περιοχή στην Ταβίρα πολύ κοντά σε Παραλία Faro, Πίστα Καρτ Almancil και Καθεδρικός Ναός του Φάρο.\nΑυτό το ήσυχο ξενοδοχείο φημίζεται για την κοντινή του απόσταση από πάρκα.\nΤα δωμάτια του ξενοδοχείου είναι κλιματιζόμενα δωμάτια, και όλα παρέχουν κουζίνα, μπαλκόνι, ψυγείο και φούρνο μικροκυμάτων.\nΚάθε μέρα το νόστιμο πρωινό σερβίρεται στην τραπεζαρία. Στο εστιατόριο σερβίρονται γεύματα της θαλασσινής κουζίνας.\nΤο αεροδρόμιο Faro απέχει 10 λεπτά οδικώς από το ξενοδοχείο.\nΟι πελάτες μπορούν να χρησιμοποιήσουν τις υπηρεσίες σπα όπως κέντρο σπα και σάουνα ή να επιλέξουν τέννις επί χόρτου, κανό και λεμβοδρομία.\nLakeside Country Club, Πορτογαλία\nHotel Vittorio Veneto Ραγκούσα


Προειδοποίηση επιστημόνων: 75-80% οι πιθανότητες επανεμφάνισης του Ελ Νίνιο - CNN.gr\n09:52 Τετάρτη, 28 Νοεμβρίου 2018\nΠηγή: EPA/DAI KUROKAWA/ΑΠΕ-ΜΠΕ\nO Παγκόσμιος Μετεωρολογικός Οργανισμός προειδοποιεί πως υπάρχουν 75-80% πιθανότητες να σχηματιστεί εντός των επόμενων τριών μηνών το φαινόμενο Ελ Νίνιο.\nΤο φαινόμενο προκαλεί αλλαγές στην θερμοκρασία του Ειρηνικού Ωκεανού και επηρεάζει τον καιρό σε όλο τον κόσμο.\nΣτο παρελθόν, όπως αναφέρει το BBC, έχει συνδεθεί σε πλημμύρες στην Νότια Αμερική, αλλά και ξηρασία στην Αφρική και την Ασία. Ο Ελ Νίνιο έχει οδηγήσει και σε εξαιρετικά θερμές μέρες.\nΑπό τον Μάιο οι επιστήμονες παρακολουθούν στενά τις εξελίξεις στην περιοχή και οι προβλέψεις τους φαίνεται να επιβεβαιώνονται.\nΤο Αυστραλιανό Κέντρο Μετεωρολογίας εκτιμά πως ο Ελ Νίνιο θα αρχίσει τον Δεκέμβριο. Οι Αμερικανοί μετεωρολόγοι, πάλι, θεωρούν πως κατά 90% το φαινόμενο θα εμφανιστεί από τον Ιανουάριο του 2019.\nΤα στοιχεία του Παγκόσμιου Μετεωρολογικού Οργανισμού δείχνουν πως ο Ελ Νίνιο θα «χτυπήσει» μεταξύ Δεκεμβρίου και Φεβρουαρίου.\nΕυτυχώς, οι ίδιες πηγές αναφέρουν πως το φαινόμενο θα είναι σχετικά ήπιο.


Μνήμη: ενίσχυσέ την με 5 απλούς τρόπους… !!! – Health-Fitness.gr | Portal αφιερωμένο στην υγεία και τη σωματική ευεξία\nHome/Υγεία/Μνήμη: ενίσχυσέ την με 5 απλούς τρόπους… !!!\nΝιώθεις κι εσύ το πλήθος των πληροφοριών που λαμβάνεις καθημερινά να σε ‘’μπλοκάρουν’’ με αποτέλεσμα να ξεχνάς πράγματα και καταστάσεις ακόμα και αν έχουν προηγηθεί ελάχιστο χρόνο πριν;; Τόνωσε την μνήμη σου με 5 απλά βήματα και απόκτησε μνήμη… ελέφαντα!\nΚι όμως, η διατροφή παίζει καθοριστικό ρόλο στο θέμα ‘’μνήμη’’ αφού τα θρεπτικά συστατικά που λαμβάνουμε μέσω αυτής τονώνουν τους νευροδιαβιβαστές του εγκεφάλου. Πρώτα και κύρια θα πρέπει να αυξήσουμε την κατανάλωση λαχανικών και φρούτων προκειμένου οι αντιοξειδωτικές τους ουσίες να τονώσουν την λειτουργία του οξυγόνου στο εγκέφαλό μας. Επίσης η βιταμίνη Β λειτουργεί πολύ ευεργετικά στην λειτουργία του εγκεφάλου ενισχύοντας την μνήμη και θωρακίζοντας τον οργανισμό από πιθανά νευρολογικά προβλήματα (οι τροφές που την περιέχουν είναι τα γαλακτοκομικά, τα δημητριακά, το μπρόκολο και τα πράσινα λαχανικά). Ενισχυτικά στην μνήμη λειτουργεί επίσης ο σίδηρος (που περιέχεται κυρίως στο συκώτι και το κόκκινο κρέας) αλλά και τα Ω-3 λιπαρά οξέα που περιέχονται στα λιπαρά ψάρια όπως είναι ο γαύρος και η σαρδέλα και τα οποία βοηθούν σημαντικά στην απομνημόνευση και στην εκμάθηση!\nΕίναι γεγονός ότι ο ύπνος δεν ξεκουράζει μόνο το σώμα μας αλλά και το μυαλό μας. Επομένως όσο πιο ποιοτικός είναι τόσο περισσότερο βοηθά τον εγκέφαλο να ‘’ταξινομήσει’’ τις πληροφορίες που έχει προσλάβει κατά την διάρκεια την ημέρας, πληροφορία την οποία επιβεβαιώνει με έρευνά του το Πανεπιστήμιο του Χάρβαρντ.\nΕξάσκηση του μυαλού!\nΌσο ασκούμε το σώμα μας, τόσο περισσότερο αποτυπώνονται τα αποτελέσματα στην όψη του σώματος και τόσο περισσότερο αυξάνεται η αντοχή μας. Με τον ίδιο τρόπο κρίνεται απαραίτητη και η εξάσκηση του μυαλού μας προκειμένου να διατηρείται ή και να βελτιώνεται η λειτουργία του. Αυτό είναι δυνατόν να επιτευχθεί λύνοντας σταυρόλεξα ή τα πολύ διαδεδομένα πλέον sudoku αλλά και παίζοντας με φίλους ομαδικά επιτραπέζια παιχνίδια τα οποία σχετίζονται με λέξεις και ευρηματικότητα.\nΗ πολυποίκιλη κοινωνική ζωή!\nΕίναι αλήθεια… Η κοινωνική ζωή μέσα από την οποία ερχόμαστε σε επαφή με πολλούς ανθρώπους και με τους οποίους συνομιλούμε έχει αποδειχθεί ότι βελτιώνει σημαντικά τις εγκεφαλικές λειτουργίες, σύμφωνα με έρευνα του Πανεπιστημίου του Μίσινγκαν ενώ ταυτόχρονα αφυπνίζει την μνήμη.\n( !!! ) : Τα ποσοστά ανθρώπων στην Ελλάδα που παρουσιάζουν άνοια και άλλες δυσκολίες στην εγκεφαλική λειτουργία, έχουν αυξηθεί τα τελευταία χρόνια ανησυχητικά, ενώ η νόσος Αλσχάιμερ τείνει ανά 5 χρόνια να διπλασιάζεται!!!\nΕιδικοί ισχυρίζονται ότι η γυμναστική δεν λειτουργεί ευεργετικά μόνο στο σώμα μας αλλά και στο μυαλό μας. Μέσω αυτής αυξάνεται η δημιουργία νευρικών κυττάρων ενώ ταυτόχρονα επιτυγχάνεται αύξηση της ντοπαμίνης, την νορεπινεφρίνης και άλλων νευροδιαβιβαστών που συντελούν στην καλή διάθεση και την συγκέντρωση.\nBy admin| 2014-08-05T13:39:26+00:00\tAugust 5th, 2014|Υγεία|0 Comments


Διασκεδαστικά Μαθηματικά: Κοινοβουλευτική πρακτική\nΚάθε μέλος του κοινοβουλίου της Ιλαρίας χαστούκισε τρία ακριβώς μέλη τον σεβαστού αυτού σώματος. Χρειάζεται να σχηματιστούν διάφορες κοινοβουλευτικές επιτροπές, πού πρέπει να οργανωθούν έτσι ώστε κάθε μέλος του κοινοβουλίου να συμμετέχει σε μία και μόνο επιτροπή.\nΓια να αποφευχθούν οι συγκρούσεις στις επιτροπές, είναι αναγκαίο να τις απαρτίσουν βουλευτές πού δεν έχουν χαστουκίσει ποτέ ο ένας τον άλλο.\nΑποδείξτε ότι, αν το πλήθος των επιτροπών είναι τουλάχιστον $7$, μπορούμε πάντα να ικανοποιήσουμε αυτή τη συνθήκη, αν όμως είναι μικρότερο, ο στόχος μας αποδεικνύεται μερικές φορές αδύνατος.\nΠηγή: Quantum (Α. Βelov)\nΑναρτήθηκε από Σωκράτης Δ. Ρωμανίδης στις 17.7.16\npapadim 19 Ιουλίου 2016 - 7:54 μ.μ.\nΥποθέτω ότι τα μέλη του Κοινοβουλίου, έστω ν στο πλήθος, δεν είναι λιγότερα από 7, αφού αλλιώς θα αρκούσε να τοποθετηθεί ο καθένας και σε μια μονομελή επιτροπή και η συνθήκη θα ήταν δυνατό να ικανοποιηθεί και με λιγότερες από 7 επιτροπές.\nΓια ν=7, οι 7 επιτροπές είναι προφανώς αρκετές, αφού κάθε βουλευτής μπορεί να τοποθετηθεί και σε μια διαφορετική μονομελή επιτροπή.\nΥποθέτουμε ότι οι 7 επιτροπές είναι αρκετές και για ν βουλευτές ώστε να μπορεί να ικανοποιηθεί η συνθήκη.\nΘα δείξουμε ότι η συνθήκη μπορεί να ικανοποιηθεί και για ν+1 βουλευτές και 7 επιτροπές.\nΑν οι βουλευτές είναι ν+1, τα χαστούκια που έχουν δοθεί συνολικά θα είναι 3(ν+1)=3ν+3 και θα υπάρχει ένας τουλάχιστον βουλευτής, έστω ο Ω, που έχει δεχτεί το πολύ 3 χαστούκια, αφού αν όλοι είχαν δεχτεί περισσότερα από 3 θα έπρεπε συνολικά να έχουν δοθεί περισσότερα από 3ν+3 χαστούκια, αντίφαση. Εξαιρούμε προσωρινά τον Ω από τις επιτροπές και τοποθετούμε κατάλληλα τους υπόλοιπους ν στις 7 επιτροπές, ώστε να ικανοποιείται η συνθήκη (εφικτό βάσει της επαγωγικής υπόθεσης). Τώρα πλέον ο Ω δεν μπορεί να είναι στην ίδια επιτροπή με 6 το πολύ από τους υπόλοιπους (3 ακριβώς που χαστούκισε και 3 το πολύ που τον χαστούκισαν). Επομένως, από τις 7 επιτροπές, οι 6 το πολύ είναι ακατάλληλες για να τοποθετηθεί ο Ω και συνεπώς υπάρχει μία τουλάχιστον επιτροπή κατάλληλη για τον Ω.\nΣυνεπώς η συνθήκη μπορεί να ικανοποιηθεί και για ν+1 βουλευτές, γεγονός που ολοκληρώνει την επαγωγική απόδειξη.\nΑν οι επιτροπές ήταν 6 ή λιγότερες, τότε ένα παράδειγμα με 7 βουλευτές που είναι αδύνατο να ‘χωρέσουν’ σε αυτές είναι το εξής. Αριθμούμε τους 7 βουλευτές από 1 έως 7 και τους τοποθετούμε σε κύκλο σε αύξουσα ωρολογιακά σειρά. Αν υποθέσουμε ότι κάθε βουλευτής χαστούκισε τους 3 που βρίσκονται ωρολογιακά αμέσως μετά από τον ίδιο, τότε ο 1 χαστούκισε τους 2, 3 και 4 και χαστουκίστηκε από τους 5, 6 και 7 και το αντίστοιχο ισχύει για κάθε βουλευτή, κατά συνέπεια οποιοδήποτε ζευγάρι βουλευτών δεν χωράνε στην ίδια επιτροπή, αφού ο ένας από τους δύο έχει χαστουκίσει τον άλλο. Αν όμως οι επιτροπές είναι 6 ή λιγότερες και οι βουλευτές 7, τότε αναγκαστικά στην ίδια επιτροπή θα πρέπει να είναι ένα τουλάχιστον ζευγάρι βουλευτών, αντίφαση. Επομένως, οι 6 ή λιγότερες επιτροπές δεν μπορούν με βεβαιότητα να ικανοποιήσουν τη συνθήκη.


Λαϊκές παραδόσεις γύρω από τον Άγιο Γεώργιο τον Κοντό | ΚΙΤΙΟΝ – ΛΑΡΝΑΚΑ – ΣΚΑΛΑ\n←  Ένα ακόμα σπίτι, θύμα του αδηφάγου Μινώταυρου της «ανάπτυξης»\n Μνημόσυνο για τον Πετράκη Κυπριανού →\n Λαϊκές παραδόσεις γύρω από τον Άγιο Γεώργιο τον Κοντό\nPosted on Μαρτίου 21, 2011\tby saminet\nΗ σημαντικότερη εικόνα του ναού. Δωρήθηκε το 1818 από κάποιον Μιχαήλ Πετρή από το Καϊμακλί, όταν επίσκοπος Κιτίου ήταν ο Μελέτιος Β’ ο μετέπειτα Εθνομάρτυρας\nΣτη γιορτή του Αγίου Γεωργίου του σπόρου στις 3 Νοεμβρίου [ανακομιδή των λειψάνων], αλλά και στη γιορτή του Αγίου στις 23 Απριλίου, γινόταν στη Μονή του Αγίου Γεωργίου του Κοντού μεγάλη ζωοπανήγυρις, όπου προσέρχονταν γεωργοί κυρίως, για την αγορά ζώων που χρησιμοποιούσαν στις γεωργικές εργασίες. Ανάμεσα στους πανηγυριστές ήταν και Μουσουλμάνοι, οι οποίοι σέβονταν τον Άγιο Γεώργιο. Στα χρόνια της Τουρκοκρατίας πολλοί από αυτούς ήταν Λινοβάμβακοι [δηλωμένοι Μουσουλμάνοι, κρύφοι Χριστιανοί], οι οποίοι είχαν την ευκαιρία να γιορτάσουν μια λαϊκή θρησκευτική γιορτή χωρίς να προκαλέσουν την προσοχή της τουρκικής αρχής, αφού σ’ αυτήν συμμετείχαν Έλληνες και Τούρκοι. Στην εκκλησία οι γεωργοί, εκτός από τα αφιερώματα που πρόσφεραν, έπαιρναν μαζί τους σπόρο για να ευλογηθεί, τον οποίο ακολούθως αναμείγνυαν με τον υπόλοιπο για να έχουν καλή σοδειά.\nΟ Άγιος Γεώργιος ο Κόντος ήταν ο προστάτης όσων έπασχαν από επιληψία. Οι παλιοί, την ονόμαζαν, λάωμα. Πολλοί ασθενείς διέμεναν στη Μονή για κάποιο διάστημα και εργάζονταν δωρεάν στα κτήματά της, πιστεύοντας πως ο Άγιος θα τους θεραπεύσει από την επιληψία.\nΗ εκκλησία τη δεκαετία του ’40\nΠίστευαν ότι βοηθούσε τα μικρά παιδιά, τα οποία είχαν πρόβλημα με τα μάτια τους. Έτσι, απευθυνόμενοι στον Άγιο, τον παρακαλούσαν λέγοντας τους εξής στίχους: Άι Γιώρκη καβαλλάρη,/τζαι με το γρουσόν αππάριν,/πιάσε τσάππαν τζαι ξινάριν,/γιάννε του μωρού τ’ αμμάτιν,/τζιαν εν βώλος λύσε τον,/τζιαν εν πέτρα έβκαρτην.\nΣτον Άγιο Γεώργιο τον Κοντό πήγαιναν οι γονείς τα παιδιά τους, όταν αυτά αργούσαν να περπατήσουν. Παλιά, στον προαύλιο χώρο της Μονής υπήρχε πέτρα με δύο εκτυπώματα πάνω της. Ακολουθώντας οι γονείς τη λαϊκή παράδοση, αφαιρούσαν το δεξί παπούστι και έβαζαν το παιδί τους να σταθεί στα δύο εκτυπώματα με τη βεβαιότητα ότι με τη βοήθεια του Αγίου θα περπατήσει. Το δεξί παπούστι έμενε στην εκκλησία. Γι΄αυτό και πριν από αρκετά χρόνια, έβλεπε κανείς κοντά στην πέτρα, πλήθος από παιδικά παπούστια. Δυστυχώς η πέτρα μετακινήθηκε από τη θέση της. Ένα κομμάτι της, βρίσκεται πεταμένο έξω από την είσοδο του παρακείμενου κοιμητηρίου.\nΜια άλλη παράδοση αναφέρει, ότι ο Άγιος βοηθούσε τις νεαρές κοπέλες να βρουν τον κατάλληλο σύζυγο. Αυτό που οι κοπέλες έπρεπε να κάνουν, ήταν, στον Σαββατιάτικο εσπερινό να τον παρακαλέσουν χαμηλόφωνα με την φράση: Όπως εμείς κτυπούμεν την πόρταν σου έτσι τζαι συ να κάμης ο γαμπρός να κτυπά την πόρταν μας.\nΈνα δίστιχο που λεγόταν ευρέως στα παλιά χρόνια και δείχνει ακριβώς αυτή τη λαϊκή πίστη για τον Άγιο, ήταν το εξής: Στον Άιν Γιώρκην τον Κοντόν εν ν’ άψω τα τζερκά μου,/πέρκιμον καμ’ η χάρη του τζαι φέρει σε κοντά μου.\nΠηγές: 1. Χαράλαμπος Πατσίδης, Μικρή συμβολή στην ιστορία της Ιεράς Μονής του Αγίου Γεωργίου του Κοντού Λάρνακος, σσ.19, 56, Λάρνακα 1980 2. Αθανάσιος Σακελλαρίου, Τα Κυπριακά, τόμ., Β’, σ.204, Αθήνα 1891 3. Νεοκλής Γ. Κυριαζής, Κυπριακά Χρονικά, Δημώδης κυπριακή ιατρική, σσ.15-17, Λάρνακα 1926.\nThis entry was posted in Εκκλησίες της Λάρνακας, Λαϊκές παραδόσεις. Bookmark the permalink.


αριστερά στην Καρδίτσα: η κυβέρνηση κοροϊδεύει το λαό με την «έξοδο από τα μνημόνια», ενώ τον φορτώνει με νέα βαριά αντιλαϊκά μέτρα για την επόμενη τετραετία!\nμέχρι σήμερα βαθιά περικοπή μισθών, συντάξεων και κοινωνικών δαπανών και θα γίνει ένας επιπλέον σφαγιασμός τους\n- με μείωση του λαϊκού εισοδήματος κατά 2 δις (!), μέσω της μείωσης του αφορολόγητου ορίου εισοδήματος\n- με μειώσεις των συντάξεων κατά 3 δις (!), μέσω περικοπών σε κύριες και επικουρικές συντάξεις και της ολοκληρωτικής κατάργησης του ΕΚΑΣ\n- με το παραπέρα πετσόκομμα κατά 50% (!)των παροχών πρόνοιας.\nΠαράλληλα με τα προαπαιτούμενα της 4ης αξιολόγησης προγραμματίζεται αύξηση του ΕΝΦΙΑ, η περικοπή των αναπηρικών προνοιακών παροχών, επιδεινώνονται ακόμα περισσότερο οι προϋποθέσεις για την προστασία της λαϊκής κατοικίας, επιταχύνονται οι διαδικασίες πώλησης των κόκκινων δανείων από τις τράπεζες σε εταιρείες-αρπακτικά (funds), το «υπερταμείο» με την κρατική περιουσία μετατρέπεται και σε εγγυητή των ευρωπαϊκών δανείων (ESM) κ.α.\nΜε αυτό το στόχο και περιεχόμενο πρέπει να ενταθούν οι προσπάθειες για τη μαζικοποίηση των συλλαλητηρίων ενάντια στο νέο νομοσχέδιο, για να δυναμώσει ο μαζικός εργατικός αγώνας για: Σταθερή και μόνιμη δουλειά-Ενάντια στην ελαστική απασχόληση! Υπεράσπιση των Συλλογικών Συμβάσεων –Αυξήσεις στους μισθούς και στις συντάξεις-Όχι στην φοροληστεία του λαϊκού εισοδήματος. Υπεράσπιση και διεύρυνση των ασφαλιστικών δικαιωμάτων! Προστασία της λαϊκής κατοικίας και την αποτροπή των κατασχέσεων! Αποτροπή των ιδιωτικοποιήσεων!\nΚάτω η αντιλαϊκή – αντεργατική επίθεση κυβέρνησης-κεφαλαίου-ΕΕ-ΔΝΤ!\nΚάτω τα μνημόνια, νέα και παλιά!\nΗ μαζική λαϊκή αντίσταση μπορεί να ανατρέψει την επίθεση!


5 «κρυφά» σημάδια που δείχνουν πως έχετε υπερβολικό στρες - Εναλλακτική Δράση\nΤο στρες ομολογουμένως είναι μέρος της ζωής μας. Συνίσταται στην ψυχοκοινωνική πίεση που βιώνεται σχεδόν σε όλα τα περιβάλλοντα, είτε προσωπικά, είτε επαγγελματικά. Οι στρεσογόνοι παράγοντες απαιτούν από τον οργανισμό να αντιδράσει και να προσαρμοστεί συναισθηματικά, βιολογικά και πνευματικά. Μπορείτε να διαβάσετε το πλήρες άρθρο για το Τι συμβαίνει στο σώμα μας όταν αγχωνόμαστε\nΥπάρχουν πολλοί τρόποι να καταλάβετε πως είστε στρεσσαρισμένοι αλλά είναι και ορισμένα κρυφά σημάδια τα οποία δείχνουν ότι κάτι δεν πάει καλά, που συνήθως αγνοείτε.\nΜπορεί ορισμένες φορές να πονάτε σε ορισμένα σημεία του σώματός σας, όπως για παράδειγμα οι ώμοι, και να μην δίνετε και τόση σημασία ή να προσπαθείτε να αντιμετωπίσετε τον πόνο χωρίς αποτέλεσμα. Σε αυτήν την περίπτωση, ίσως το σώμα σας να σας δίνει ένα σημάδι πως έχετε αρκετό στρες μέσα σας και θα πρέπει να το αποβάλετε.\nΕίτε κοιμάστε πολύ, είτε αντιμετωπίζετε δυσκολίες στο να κοιμηθείτε τα βράδια, ίσως αποτελεί σημάδι ότι έχετε συσσωρεύσει αρκετό στρες μέσα σας. Φροντίστε να χαλαρώνετε τα βράδια με διάφορες τεχνικές, όπως ο διαλογισμός, και ελέγξτε το καθημερινό σας πρόγραμμα ώστε να μην είναι πολύ φορτωμένο.\n3. Έχετε εμμονή με τα προβλήματά σας\nΌλοι έχουν προβλήματα, είτε μεγάλα είτε μικρά. Αν δεν μπορείτε όμως να σκεφτείτε τίποτε άλλο πέρα από υποχρεώσεις και λογαριασμούς, έχετε πρόβλημα. Το στρες σας έχει κυριεύσει και θα πρέπει να κάνετε κάτι άμεσα. Αποτραβηχτείτε λίγο από τα προβλήματά σας και σκεφτείτε τα πιο αντικειμενικά. Σίγουρα θα είστε πιο ήρεμοι και πιθανώς θα βρείτε τη λύση πιο εύκολα.\n4. Δεν έχετε υπομονή\nΠολλές φορές τα στρεσαρισμένα άτομα, δεν έχουν αρκετή υπομονή και ξεσπούν με το παραμικρό. Αυτό μπορεί να σας δημιουργήσει πολλά προβλήματα στην καθημερινότητά σας αλλά και στη σχέση σας με τους άλλους ανθρώπους. Φροντίστε, λοιπόν, να μην «πληρώνουν» άλλοι το δικό σας άγχος βρίσκοντας την πραγματική αιτία των προβλημάτων σας.\n5. Συχνή εναλλαγή συναισθημάτων\nΤο συσσωρευμένο άγχος μπορεί πολύ εύκολα να σας προκαλεί έντονες μεταπτώσεις στη ψυχολογία. Μπορεί τη μία στιγμή να είστε χαρούμενοι και αμέσως μετά λυπημένοι, χωρίς κάποιον σοβαρό λόγο. Αναγνωρίστε το άγχος σας και μιλήστε σε κάποιον γι’ αυτό. Εξωτερικεύστε τα συναισθήματά σας και μην περιμένετε να εκραγούν!


Ύδρα – GreekVoyager\nΠαραδοσιακή και κοσμοπολίτικη\nΗ πόλη και το λιμάνι\nΎδρα, η παραδοσιακή και κοσμοπολίτικη\nΜικρό νησί, φτιαγμένο λες από βράχια. Κι όμως πανέμορφο.\nΣτον Αργοσαρωνικό Κόλπο, απέναντι από τη νοτιοανατολική ακτή της Αργολίδας στην Πελοπόννησο.\nΜικρή, αλλά με μεγάλη ιστορία. Δεμένη με τη θάλασσα και τη ναυτοσύνη. Ακόμη κι αν δεν το ξέρεις, το νιώθεις καθώς το πλοίο μπαίνει στο λιμάνι και βλέπεις τη νησιώτικη πολιτεία απλωμένη αμφιθεατρικά με τα σπίτια να σκαρφαλώνουν το ένα δίπλα στο άλλο. Ζωγραφικός πίνακας!\nΠαραδοσιακή και κοσμοπολίτικη! Αγαπημένο νησί των καλλιτεχνών! Διεθνής τουριστικός προορισμός από πολλά χρόνια! Ήρεμη την ημέρα, γεμάτη κίνηση τη νύχτα. Αλλά χωρίς αυτοκίνητα. Μετακινήσεις μόνο με τα πόδια, με γαϊδουράκια ή από τη θάλασσα.\nΗ Ύδρα βρίσκεται στο Μυρτώο πέλαγος απέναντι από την ακτή της Ερμιονίδας στη νοτιοανατολική πλευρά της Πελοποννήσου. Έχει έκταση 50 τχλμ, μήκος 20 χλμ και πλάτος 5 χλμ.\nΤο έδαφος είναι τραχύ. Σε όλο το μήκος του νησιού σχηματίζεται μια χαμηλή οροσειρά. Τρεις κορυφές είναι πάνω από 500 μ. Υψηλότερη ο Έρως στα 588μ.\nΟι ακτές έχουν μήκος 56 χλμ. Είναι βραχώδεις με λίγους όρμους.\nΠερίπου στο μέσο της βόρειας ακτής βρίσκεται ο οικισμός της Ύδρας και λιμάνι του νησιού. Υπάρχουν επίσης μερικοί μικροί οικισμοί. Οι μόνιμοι κάτοικοι είναι περίπου 2.400 και σχεδόν όλοι ζουν στην πόλη.\nΚοντά στην Ύδρα είναι το νησί Δοκός και αρκετές νησίδες και βραχονησίδες.\nΗ Δοκός βρίσκεται ανάμεσα στη νοτιοανατολική ακτή της Ερμιονίδας της Πελοποννήσου και τη νοτιοδυτική άκρη της Ύδρας. Έχει σχήμα μακρόστενο, έκταση 12 τχλμ, μήκος 7 χλμ και πλάτος 3 χλμ. Το υψηλότερο σημείο είναι στα 288 μ. Οι ακτές είναι ψηλές και απότομες και έχουν μήκος 31 χλμ.\nΤο Πετάσι, το μεγαλύτερο από τα νησάκια, έχει μήκος 1.300 μ και πλάτος 500 μ. Υπάρχουν επίσης ο Αλέξανδρος, ο Άγιος Νικόλαος ή Τσίγκρη, το Ποντικονήσι ή Ποντικός, η Κιβωτός και τα βραχόνησα Παλαμιδάς, Βλυχό και Καμίνι.\nΗ Ύδρα συνδέεται με τον Πειραιά με καθημερινά τακτικά δρομολόγια ιπτάμενων δελφινιών. Το ταξίδι διαρκεί περίπου μιάμισι ώρα. Με τα ίδια δρομολόγια συνδέεται με τις Σπέτσες και το Πόρτο Χέλι.\nΜπορούμε επίσης να πάμε οδικώς μέχρι τον οικισμό Μετόχι στη νοτιανατολική ακτή της Αργολίδας και να περάσουμε απέναντι στην Ύδρα με θαλάσσιο ταξί.(Πληροφορίες 22980 53690).\nΗ Ύδρα είναι ένας από τους βασικούς προορισμούς για πολλές μονοήμερες κρουαζιέρες από τον Πειραιά.\nΌσοι ταξιδεύουν με σκάφος αναψυχής μπορούν να δέσουν στο λιμάνι της Ύδρας. Αγκυροβόλιο στους όρμους Μανδράκι, Καμίνι, Μώλος και Άγιος Νικόλαος. Επίσης στο κοντινό νησάκι Δοκός.(Πληροφορίες στο Λιμεναρχείο 22980 52279).\nΣτο νησί δεν επιτρέπονται τροχοφόρα. Οι μετακινήσεις γίνονται με τα πόδια και με γαϊδουράκια. Καραβάκια συνδέουν το λιμάνι με τις παραλίες του νησιού.\nΗ Ύδρα συνδυάζει την κοσμοπολίτικη ατμόσφαιρα με τη διατήρηση της παραδοσιακής φυσιογνωμίας, με κυρίαρχο στοιχείο την χαρακτηριστική αρχιτεκτονική, προσαρμοσμένη στο φυσικό περιβάλλον.\nΥπάρχουν ξενοδοχεία, ξενώνες και ενοικιαζόμενα διαμερίσματα και δωμάτια. Τα περισσότερα στεγάζονται σε αναπαλαιωμένα παραδοσιακά αρχοντικά και σπίτια.\nΠολλά από τα εστιατόρια και τις ταβέρνες βρίσκονται στον παραλιακό δρόμο γύρω από το λιμάνι.(Μην ξεχάσετε να δοκιμάσετε τα περίφημα αμυγδαλωτά της Ύδρας.)\nΤο καλοκαίρι η νυχτερινή ζωή είναι έντονη. Μπαρ, κλαμπ και βραδινοί περίπατοι.\nΤην ημέρα ο χρόνος αφιερώνεται στη θάλασσα. Κολύμπι και ήλιος, γουίντσερφινγκ, καταδύσεις και ψάρεμα. Για τους πεζοπόρους υπάρχουν ωραίες διαδρομές που οδηγούν σε μοναστήρια, υψώματα και παραλίες.\nΚατά μία άποψη η Ύδρα κατοικήθηκε από τη Μυκηναϊκή εποχή. Αλλά το τραχύ έδαφος ήταν η αιτία να παραμείνει σχεδόν έρημη για αιώνες.\nΣτην αρχαιότητα ονομαζόταν Υδρέα, ίσως επειδή είχε πολλά νερά. Το όνομα αναφέρεται πρώτη φορά από τον Ηρόδοτο, που εξηγεί ότι πολιτικοί φυγάδες από τη Σάμο αγόρασαν το νησί από τους Ερμιονείς στην απέναντι ακτή της Πελοποννήσου. Το 525 πΧ οι Σάμιοι το παραχώρησαν στην Τροιζήνα.\nΚατά τη μεσαιωνική εποχή ήταν ακατοίκητη και όπως πολλά άλλα μικρά νησιά ορμητήριο πειρατών. Σε ταξιδιωτικά κείμενα και χάρτες της εποχής το όνομα αναφέρεται σε διάφορες παραλλαγές – Sidra, Sidre, Sidera και άλλες.\nΟι πρώτοι κάτοικοι ήρθαν μετά τα μέσα του 15ου αιώνα από την Πελοπόννησο. Οι αναταραχές τους επόμενους τρεις αιώνες έφεραν νέους κατοίκους από διάφορες περιοχές της Ελλάδας και της Μικράς Ασίας για μεγαλύτερη ασφάλεια.\nΑπό τα μέσα του 17ου αιώνα άρχισε να σχηματίζεται ο οικισμός της Ύδρας και να δημιουργούνται οι προϋποθέσεις για την ανάπτυξη της ναυτιλίας, καθώς άρχισαν να ναυπηγούνται τα πρώτα πλοία, μικρά ιστιοφόρα γνωστά ως τρεχαντήρια. Από τα μέσα του 18ου αιώνα άρχισε η ναυπήγηση μεγάλων πλοίων, που ταξίδευαν στη Μεσόγειο και τη Μαύρη Θάλασσα, ενώ ο πληθυσμός αυξήθηκε με την εγκατάσταση νέων εποίκων από την Πελοπόννησο.\nΟι διεθνείς εξελίξεις στα τέλη του 18ου και τις αρχές του 19ου αιώνα οδήγησαν σε μεγάλη ακμή την ελληνική ναυτιλία και αρκετά νησιά απέκτησαν ισχυρούς στόλους και πλούτο. Οι νησιώτες αξιοποίησαν τα προνόμια που καθιέρωσε η συνθήκη του Κιουτσούκ Καϊναρτζί, με την οποία τερματίστηκε ο πόλεμος Ρωσίας και Τουρκίας (1768 – 1774). Λίγο αργότερα, κατά τους ναπολεόντιους πολέμους, διέσπασαν τον αποκλεισμό των γαλλικών λιμανιών από την Αγγλία για τη μεταφορά σιτηρών, ενώ τα γαλλικά πλοία δεν μπορούσαν να φτάσουν στην Ανατολική Μεσόγειο.\nΗ Ύδρα έγινε γρήγορα ισχυρή και πλούσια και άκμασε πολιτιστικά. Αποφασιστικό ρόλο έπαιξε επίσης η αυτοδιοίκηση που εξασφάλισε από την οθωμανική διοίκηση. Μια ομάδα «νοικοκυραίων» όριζε τους «δημογέροντες», ενώ τη διοίκηση ασκούσε Έλληνας, τοποτηρητής των Τούρκων («μπας κοτζάμπασης»). Σημαντική ήταν η συμβολή του ικανότατου Γεωργίου Βούλγαρη, που διορίστηκε διοικητής το 1802. Ιδρύθηκε μάλιστα ναυτική σχολή, εις την οποία κλήθηκαν να διδάξουν Ιταλοί και Πορτογάλοι καθηγητές, ενώ θεσπίστηκαν κανόνες για τη ρύθμιση των ναυτιλιακών και εμπορικών συναλλαγών.\nΤις παραμονές της Ελληνικής Επανάστασης το 1821 η Ύδρα είχε 28.000 κατοίκους και στόλο από 186 πλοία με συνολική χωρητικότητα 127.000 τόνους, επανδρωμένα με εμπειροπόλεμα πληρώματα και εξοπλισμένα με κανόνια για να αντιμετωπίζουν την πειρατεία.\nΗ επανάσταση κηρύχθηκε στην Ύδρα στις 16 Απριλίου 1821 από τον Αντώνιο Οικονόμου και τον λαό παρά τους δισταγμούς των προκρίτων. Το νησί συνέβαλε αποφασιστικά στο ναυτικό αγώνα των Ελλήνων και ανέδειξε μεγάλους ηγέτες και αγωνιστές όπως ο Α. Μιαούλης, ο Α. Πιπίνος, οι Ι. και Μ. Τομπάζης, ο Α. Τσαμαδός, ο Γ. Σαχίνης, ο Γ. Σαχτούρης και πολλοί άλλοι.\nΗ Ύδρα θυσίασε στον Αγώνα ανθρώπινες ζωές, πλοία και χρήματα. Η απελευθέρωση την βρήκε χωρίς στόλο και χωρίς πλούτο. Συνέχισε όμως να δίνει στο Ελληνικό κράτος σπουδαίους πολιτικούς και ηγέτες. Ένας από αυτούς ήταν ο ναύαρχος των Βαλκανικών Πολέμων Π. Κουντουριώτης και πρόεδρος της πρώτης Ελληνικής Δημοκρατίας τη δεκαετία του 1920.\nον 20ό αιώνα οι Υδραίοι ασχολήθηκαν με την αλιεία και τη σπογγαλιεία. Η σπογγαλιεία σταδιακά παρήκμασε και η οικονομική δυσπραγία έφερε τη μείωση του πληθυσμού. Αλλά από τη δεκαετία του 1950 η Ύδρα ανακαλύφθηκε από τους καλλιτέχνες και τους κινηματογραφικούς παραγωγούς και εξελίχτηκε σε ένα από τα σημαντικότερα διεθνή κοσμοπολίτικα τουριστικά κέντρα.\nΚαθώς το πλοίο μπαίνει στο λιμάνι, ο ταξιδιώτης αντιλαμβάνεται αμέσως γιατί η Ύδρα θεωρείται μία από τις ωραιότερες νησιώτικες πολιτείες. Ένας όρμος καλά προστατευμένος από την Φύση, δεμένα γιοτ, καΐκια και βάρκες και από την πολύχρωμη προκυμαία προς τα πάνω η πόλη αμφιθεατρικά απλωμένη με τα σπίτια κοντά το ένα στο άλλο! Τοπίο ανεπανάληπτο!\nΗ πόλη της Ύδρας βρίσκεται στο μέσο της βόρειας ακτής του νησιού. Έχει ανακηρυχθεί παραδοσιακός διατηρητέος οικισμός.\nΆρχισε να δημιουργείται στα μέσα του 17ου αιώνα. Το 1641 ιδρύθηκε το μοναστήρι της Κοίμησης της Θεοτόκου. Γύρω του εγκαταστάθηκαν οι κάτοικοι του πρώτου οικισμού, της Κιάφας, που βρισκόταν ψηλότερα. Στα κτίρια της μονής στο μέσο της προκυμαίας στεγάζονται σήμερα το Δημαρχείο και το Εκκλησιαστικό Μουσείο.\nΗ Ύδρα άρχισε να παίρνει τη σημερινή μορφή προς τα τέλη του 18ου και τις αρχές του 19ου αιώνα, την εποχή της μεγάλης ακμής. Θεωρείται και είναι από τους πιο σημαντικούς αρχιτεκτονικά οικισμούς της Ελλάδας. Ο περίπατος στην παραλία, στους προμαχώνες στην είσοδο του λιμανιού και στους στενούς ανηφορικούς δρόμους είναι μοναδική εμπειρία και πραγματική απόλαυση.\nΤα θαυμάσια αρχοντικά θυμίζουν το ένδοξο ναυτικό παρελθόν. Λιθόκτιστα με τρεις ή τέσσερις ορόφους και στέγες από κεραμίδια. Οι όψεις τους επίπεδες, με έντονα χρώματα, χωρίς πρόσθετα στοιχεία, αλλά με ανοίγματα συμμετρικά κατανεμημένα. Στο εσωτερικό οι χώροι μεγάλοι και άνετοι και οι ξύλινες οροφές διακοσμημένες.\nΜερικά από τα πιο γνωστά αρχοντικά είναι του Κουντουριώτη, του Μιαούλη, του Βούλγαρη, του Βουδούρη. Επίσης του Τομπάζη όπου στεγάζεται παράρτημα της Ανωτάτης Σχολής Καλών Τεχνών, του Κριεζή όπου στεγάζεται το γηροκομείο και του Τσαμαδού όπου λειτουργεί η Σχολή Πλοιάρχων του Εμπορικού Ναυτικού.\nΤα λαϊκά σπίτια είναι λιτά, με έντονα χρώματα κι αυτά στις προσόψεις και τα κουφώματα. Οι γεμάτες λουλούδια αυλές κλείνονται από ψηλούς μαντρότοιχους με μπουκαμβίλιες και γιασεμιά. Η δόμηση είναι συνεχής. Τα σπίτια ανηφορίζουν το ένα δίπλα στο άλλο και στα στενά πλακόστρωτα δρομάκια διακρίνονται καμάρες που έκλειναν για ασφάλεια. Όλα δείχνουν ότι ο οικισμός είχε αμυντικό χαρακτήρα, όπως όλοι οι νησιώτικοι οικισμοί για τον φόβο των πειρατών.\nΦτάνοντας ψηλά κοιτάζουμε προς τα κάτω την πόλη να κατεβαίνει γύρω από το μαγευτικό λιμάνι. Είναι από τις εικόνες που αποτυπώνονται ανεξίτηλα στη μνήμη. Η Ύδρα είναι ένας κοσμοπολίτικος τουριστικός προορισμός, αλλά είναι πάντα η Ύδρα της μεγάλης ναυτικής παράδοσης. Απαράλλαχτη! Πανέμορφη!\nΜπορούμε να αναζητήσουμε την ιστορία και την παράδοση στο Ιστορικό Αρχείο και Μουσείο όπου υπάρχουν χειρόγραφα, έγγραφα και κώδικες του 18ου και του 19ου αιώνα, όπλα Υδραίων αγωνιστών και ακρόπρωρα πλοίων του Αγώνα του 1821, κειμήλια από τους πολέμους του 20ού αιώνα, ιστορική πινακοθήκη με έργα μεγάλων ζωγράφων και βιβλιοθήκη.\nΜπορούμε επίσης να επισκεφθούμε το Εκκλησιαστικό Μουσείο, το Μουσείο της Οικογένειας Κουντουριώτη και την Αίθουσα Τέχνης και Συναυλιών «Μελίνα Μερκούρη» που φιλοξενεί έργα διάσημων καλλιτεχνών όλο το χρόνο. Ιδιαίτερο ενδιαφέρον παρουσιάζουν οι εκκλησίες της Υπαπαντής και του Άι Γιάννη του Νηστευτή, καθώς και τα μοναστήρια του Προφήτη Ηλία, όπου το 1825 φυλακίστηκαν ο Θεόδωρος Κολοκοτρώνης και άλλοι αγωνιστές, και της Αγίας Ευπραξίας, χτισμένα σε ύψωμα πάνω από την πόλη. Υπάρχει επίσης το μοναστήρι της Αγίας Φωτεινής.\nΤα άλλα τέσσερα μοναστήρια του νησιού – της Αγίας Τριάδας, της Αγίας Ματρώνης, του Αγίου Νικολάου και της Θεοτόκου της Ζούρβας – βρίσκονται στο εσωτερικό και αποτελούν προορισμούς ωραίων πεζοπορικών διαδρομών.\nΗ Ύδρα έχει αρκετές παραλίες με άμμο και βότσαλα, αλλά και βραχώδη σημεία των ακτών που προσφέρονται για κολύμπι. Μπορούμε να πάμε ανάλογα με την απόσταση με τα πόδια, με γαϊδουράκια ή με σκάφος. Καραβάκια εκτελούν τακτικά δρομολόγια.\nΣτην πόλη της Ύδρας έξω από το λιμάνι είναι η Σπηλιά και η Υδρονέτα, βραχώδεις παραλίες με βαθιά νερά, που συγκεντρώνουν πολλούς κολυμβητές.\nΑνατολικά από την πόλη είναι ο ωραίος όρμος Μανδράκι όπου βρίσκεται το ξενοδοχείο Μίρα Μάρε με οργανωμένη παραλία με άμμο και βότσαλα. Πηγαίνουμε με καραβάκι, αλλά και με τα πόδια.\nΣτη νότια ακτή, στο ανατολικό τμήμα του νησιού, σε ωραίο όρμο είναι η παραλία Λιμνιόνιζα όπου πηγαίνουμε με σκάφος.\nΔυτικά από την πόλη, σε μικρή απόσταση είναι η παραλία Αυλάκι με βότσαλα, η μικρή παραλία Καμίνι με ταβέρνες και η οργανωμένη παραλία Βλυχός όπου επίσης υπάρχουν ταβέρνες. Στις άλλες παραλίες πηγαίνουμε με καραβάκι.\nΣε μεγαλύτερη απόσταση είναι ο Παλαμιδάς με άμμο, ο Μώλος σε μικρό όρμο τριγυρισμένο από βράχια, με το νησάκι Κιβωτός απέναντι, και το Καουμίθι με άμμο.\nΣτη νοτιοδυτική άκρη του νησιού είναι η οργανωμένη παραλία Μπίστι με βότσαλα, κοντά στο ομώνυμο ακρωτήριο, σε όρμο τριγυρισμένο από πεύκα, βλέποντας απέναντι το νησάκι Πετάσι.\nΣτην άλλη πλευρά της νοτιοδυτικής άκρης, νότια, είναι η οργανωμένη παραλία Άγιος Νικόλαος με βότσαλα σε όρμο με το νησάκι Τσίγκρη μπροστά του. Οι γύρω πλαγιές είναι γεμάτες πεύκα.\nΑνατολικά, ανεβαίνοντας τη νότια ακτή, είναι η παραλία Νήσιζα με βότσαλα σε μικρό όρμο κοντά στον οικισμό Επισκοπή.\nΗ Ύδρα είναι από τα αγαπημένα νησιά των συγγραφέων και των καλλιτεχνών, ιδιαίτερα των ζωγράφων. Πολλές είναι οι πολιτιστικές εκδηλώσεις. Όλο το χρόνο διοργανώνονται εκθέσεις ζωγραφικής και μουσικές συναντήσεις.\nΗ Ύδρα γιορτάζει με το δικό της παραδοσιακό τρόπο το Πάσχα. Τη Μεγάλη Παρασκευή γίνεται στα Καμίνια η περιφορά του Επιταφίου μέσα στη θάλασσα και την Κυριακή του Πάσχα καίγεται ο Ιούδας.\nΣτο τέλος Ιουνίου πραγματοποιούνται τα Μιαούλεια, τριήμερες εκδηλώσεις αφιερωμένες στο ναύαρχο της Επανάστασης του 1821 Ανδρέα Μιαούλη, ενταγμένες στον ετήσιο εορτασμό της Ναυτικής Εβδομάδας στην Ελλάδα. Περιλαμβάνουν λεμβοδρομίες, κολυμβητικούς αγώνες, παραδοσιακούς χορούς και άλλες εκδηλώσεις.\nΤον Ιούλιο πραγματοποιείται το Διεθνές Φεστιβάλ Μαριονέτας.\nΑξίζει επίσης να βρεθούμε στις παραδοσιακές γιορτές και τα πανηγύρια. Μεταξύ άλλων, στις 24 Ιουνίου γίνεται το πανηγύρι στην γιορτή των οκτώ προστατών Αγίων του νησιού και στις 15 Αυγούστου το πανηγύρι στην γιορτή της Παναγίας.\nΜπαλκόνι στον Σαρωνικό


Φρίντα ημ. κοκόνι 6 μηνών. - vetmenow.gr Φρίντα ημ. κοκόνι 6 μηνών. - vetmenow.gr\nΑριθμός microchip: 94100001416754\nΦρίντα ημ. κοκόνι 6 μηνών.\nΗ Φρίντα εντοπίστηκε χτυπημένη και εγκαταλειμμένη από ασυνείδητο οδηγό, αφημένη σε μια μοίρα με τραγικό τέλος.\nΉταν όμως τυχερή.\nΑπό το σημείο έτυχε να περνάνε δύο Κυρίες, οι οποίες χωρίς δεύτερη σκέψη μετέφεραν αμέσως το δύστυχο ζώο στον κτηνίατρο και του έδωσαν φροντίδα, ελπίδα, προσοχή και αγάπη.\nΤα δύο σπασμένα ποδαράκια της σήκωσαν ένα μεγάλο ποσό για να αποκατασταθούν, αλλά ούτε αυτό στάθηκε εμπόδιο στην απόφαση των δύο γυναικών να βοηθήσουν τη Φρίντα να γίνει καλά.\nΣε αυτό το σημείο δεχτήκαμε τηλεφώνημα από τις Κυρίες και ενημερωθήκαμε για την περιπέτεια της μικρούλας. Δεν ήταν το συνηθισμένο “Βρήκα ένα σκύλο, ελάτε πάρτε το”. Μας είπαν: “Το βρήκαμε, το φροντίζουμε, το πληρώνουμε, θέλουμε να πάει μετά την αποκατάστασή του σε ένα καλό σπίτι”.\nΈτσι γνωρίσαμε από κοντά τη μικρή Φρίντα. Τα ματάκια της μας κοίταξαν με ελπίδα και η ουρίτσα έλεγε όλα όσα ένα σκυλάκι λέει όταν εμπιστεύεται τη ζωή του στα χέρια σου.\nΕίναι περίπου 6 μηνών και δεν θα ξεπεράσει τα 12-15 κιλά. Μια κοκονίτσα με θαυμάσιο χαρακτήρα που ακόμη και τις ώρες του πόνου της είναι γλυκιά και υπομονετική, καθαρούλα και αγαπησιάρα.\nΘέλουμε να της βρούμε το καλύτερο σπιτάκι και να ευχαριστήσουουμε τις δυο Κυρίες, που όχι μόνο δεν προσπέρασαν, αλλά έδειξαν την ανθρώπινη πλευρά τους και έδωσαν την ελπίδα σε ένα πλάσμα που βρέθηκε σε τόσο δεινή θέση εξαιτίας ενός υπανθρώπου.\nΌποιος επιθυμεί να δώσει αγάπη και σπιτάκι σε αυτό το αξιαγάπητο σκυλάκι, μπορεί να επικοινωνήσει με το τηλέφωνο 6978121020 (κα Αλεξανδρα).\nΗ Φρίντα θα έρθει σπίτι σας καμαρωτή, κουνώντας την ουρίτσα της για να σας δώσει αγάπη και χαρά, γιατί τα ζώα ξέρουν να ανταποδίδουν.\nΤρέχουσα κατοικία: Φιλοξενείται από εθελόντριες\nΙδιαιτερότητες: Βρίσκεται σε διαδικασία ανάρρωσης μετά από χειρουργείο στα πόδια.\nΓια να δείτε όλο το άλμπουμ της Φρίντας μπορείτε να ακολουθήσετε το σύνδεσμο:https://www.facebook.com/pg/AdespotoiEthelontesLarisasPhilozoikoSomateio/photos/?tab=album&album_id=1341044469294197


Εξέταση θα επιτρέπει σε πολλές γυναίκες με καρκίνο μαστού να αποφύγουν τη χημειοθεραπεία – GrecoNews\nΕξέταση θα επιτρέπει σε πολλές γυναίκες με καρκίνο μαστού να αποφύγουν τη χημειοθεραπεία\nΗ σχετική ανακοίνωση έγινε από επιστήμονες στο ετήσιο συνέδριο της Αμερικανικής Εταιρείας Κλινικής Ογκολογίας στο Σικάγο, ενώ παράλληλα οι ερευνητές της μελέτης TAILORx έκαναν τη σχετική δημοσίευση στο αμερικανικό ιατρικό περιοδικό New England Journal of Medicine, σύμφωνα με το πρακτορείο Reuters και το BBC.\nΌσες γυναίκες είχαν χαμηλή βαθμολογία κινδύνου 0-10 στο τεστ (περίπου το 17% του συνόλου), ήταν ήδη γνωστό ότι δεν χρειάζεται να κάνουν χημειοθεραπεία μετά την χειρουργική αφαίρεση του όγκου, αλλά αρκεί μόνο η ορμονοθεραπεία. Όσες έχουν υψηλή βαθμολογία κινδύνου 26-100 (το 14%), πρέπει να κάνουν τόσο ορμονοθεραπεία όσο και χημειοθεραπεία.\nΗ νέα μελέτη εστιάστηκε στις υπόλοιπες γυναίκες (το 69%) με ενδιάμεσο «σκορ» στο τεστ (11-25). Η τυχαιοποιημένη κλινική δοκιμή έγινε σε δύο ομάδες ασθενών: η μία έκανε μόνο ορμονοθεραπεία, ενώ η άλλη ορμονοθεραπεία και χημειοθεραπεία. Διαπιστώθηκε ότι η πρώτη ομάδα χωρίς χημειοθεραπεία είχε τα ίδια ποσοστά δεκαετούς επιβίωσης (93,9%) με τη δεύτερη (93,8%).\nΕορτή των Αγίων Πάντων και Χειροτονία Πρεσβυτέρου στην Ι.Μ. Θεσσαλονίκης\nΝα ετοιμάζουν βαλίτσες οι παράτυποι μετανάστες


Τα παπούτσια του Αννίβα -Άλκη Ζέη\n4 Σεπτεμβρίου 2017 15:58:00\nΑυτό το μήνα το timelink έχει τη μεγάλη χαρά να σας παρουσιάζει μια αγαπημένη συγγραφέα, της οποίας τα βιβλία θα συναντήσετε σχεδόν σε κάθε -παιδική και μη- ελληνική βιβλιοθήκη: την Άλκη Ζέη!\nΑυτή την εβδομάδα το timelink σας παρουσιάζει το βιβλίο:"Τα παπούτσια του Αννίβα".\nΗ Άλκη Ζέη γεννήθηκε στην Αθήνα. Ο πατέρας της καταγόταν από την Κρήτη και η μητέρα της από τη Σάμο, όπου πέρασε τα πρώτα παιδικά της χρόνια. Παντρεύτηκε τον θεατρικό συγγραφέα και σκηνοθέτη Γιώργο Σεβαστίκογλου, που πέθανε το 1991. Απέκτησαν δύο παιδιά. Σπούδασε στη Φιλοσοφική Σχολή του Πανεπιστημίου Αθηνών, στη Δραματική Σχολή του Ωδείου Αθηνών και στο Κινηματογραφικό Ινστιτούτο της Μόσχας, στο τμήμα σεναριογραφίας. Από το 1954 έως το 1964 έζησε σαν πολιτική πρόσφυγας στη Σοβιετική Ένωση. Το 1964 επιστρέφει οικογενειακώς στην Ελλάδα, για να ξαναφύγουν πάλι όλοι μαζί με τον ερχομό της Χούντας το 1967. Αυτήν τη φορά ο τόπος διαμονής τους είναι η Γαλλία, και συγκεκριμένα το Παρίσι, απ’ όπου επιστρέφουν μετά τη δικτατορία. Από πολύ μικρή ασχολήθηκε με το γράψιμο. Στις πρώτες ακόμη τάξεις του Γυμνασίου άρχισε να γράφει κείμενα για το κουκλοθέατρο.\nΈνας από τους ήρωες που δημιούργησε, ο Κλούβιος, έγινε κατοπινά ο ήρωας του γνωστού κουκλοθέατρου «Μπαρμπα-Μυτούσης», εμπνεύστρια του οποίου ήταν η Ελένη Θεοχάρη-Περάκη. Πρώτο της μυθιστόρημα είναι Το καπλάνι της βιτρίνας (1963), που το έχει εμπνευστεί από τα παιδικά της χρόνια στη Σάμο και είναι σχεδόν αυτοβιογραφικό. Ακολουθεί μια σειρά μυθιστορημάτων για παιδιά, και το 1987 κυκλοφορεί το πρώτο της βιβλίο για μεγάλους Η αρραβωνιαστικιά του Αχιλλέα. Το 2013 κυκλοφόρησε το αυτοβιογραφικό της βιβλίο Με μολύβι φάμπερ νούμερο δύο. Το 2010 τιμήθηκε με το Βραβείο της Ακαδημίας Αθηνών για το σύνολο του έργου της. Το 2012 αναγορεύτηκε επίτιμη διδάκτωρ του Πανεπιστημίου της Κύπρου. Το 2014 αναγορεύτηκε επίτιμη διδάκτωρ του Τμήματος Επιστημών Προσχολικής Αγωγής και Εκπαίδευσης του Αριστοτελείου Πανεπιστημίου Θεσσαλονίκης, ενώ το 2015 απέσπασε την ίδια τιμή από το Πανεπιστήμιο Πατρών της Σχολής Ανθρωπιστικών και Κοινωνικών Επιστημών. Τον Ιανουάριο του 2015 έλαβε τον Χρυσό Σταυρό του Τάγματος της Τιμής, διάκριση που αποδίδεται από τον Πρόεδρο της Δημοκρατίας σε διαπρεπείς προσωπικότητες των τεχνών, των επιστημών και των γραμμάτων, ενώ τον Σεπτέμβριο του 2015 τιμήθηκε από τη Γαλλία με τον τίτλο του Ταξιάρχη του Τάγματος των Τεχνών και των Γραμμάτων .


Year in Search 2018: O Στέφανος Τσιτσιπάς χάνει στο Google μόνο από την Ηλιάνα Παπαγεωργίου - Contra.gr - Live Sports Magazine\nΤΕΛ. ΑΝΑΝΕΩΣΗ: 12 Δεκ. 2018 | 12:33\nΗ Google εξέδωσε τη λίστα με τις πιο δημοφιλείς αναζητήσεις των Ελλήνων χρηστών για το 2018 και ο κορυφαίος τενίστας της χώρας αναζητήθηκε στη μηχανή του Google περισσότερο από κάθε άλλον Έλληνα αθλητή.\nΈχει πάντα ενδιαφέρον το να παρουσιάζονται με στοιχεία και στατιστικά οι συνήθειες ενός λαού σε μηχανισμούς αναζήτησης όπως το Google. Το φετινό 'Year in Search' λοιπόν, μας έκανε αρκετά σοφότερους.\n> Στο γήπεδο των ταχύτερα αυξανόμενων αναζητήσεων, βρίσκει κανείς το ριάλιτι 'Power of Love' στην πρώτη θέση και το Παγκόσμιο Κύπελλο της Ρωσίας στην τρίτη. Αυτή είναι και η ψηλότερη θέση αθλητικού γεγονότος στη συγκεκριμένη δεκάδα. Στην έκτη θέση μάλιστα, υπάρχει και το ΠΑΟΚ-ΑΕΚ, το ματς που αναμφίβολα σημάδεψε την περσινή σεζόν τόσο όσον αφορά τη Super League, όσο και γενικότερα.\n> Στον μάλλον ευρύ τομέα 'Διασημότητες', η κριτής του Next Top Model, Ηλιάνα Παπαγεωργίου έρχεται στην πρώτη θέση, ενώ την ακολουθεί κατά πόδας ο Στέφανος Τσιτσιπάς, πάνω από τη Meghan Markle! Το δεύτερο δηλαδή πιο πολυψαγμένο πρόσωπο για το 2018 ήταν από το χώρο του αθλητισμού και δη, του τένις. Όχι κι άσχημα, έ;\nΔυστυχώς, δεν υπάρχει άλλος αθλητής στην πρώτη δεκάδα.\nΑναλυτικά, η δεκάδα των... Διασημοτήτων\n(φωτογραφία: AP Images/Luca Bruno)


Προστατέψτε την καρδιά σας! - HealthyU - All about health\nΠροστατέψτε την καρδιά σας!\n1. Μείωση των κορεσμένων λιπαρών οξέων που βρίσκονται κυρίως στο βούτυρο, στο κόκκινο κρέας και τα προϊόντα του, καθώς και στα πλήρη γαλακτοκομικά.\n2. Μείωση των trans λιπαρών οξέων: τα λιπαρά αυτά σχετίζονται με αυξημένο κίνδυνο εμφάνισης της νόσου και βρίσκονται κυρίως στα τηγανητά φαγητά, σε πολλά είδη fast food, στο βούτυρο και σε πολλά μπισκότα.\n3. Μονοακόρεστα και πολυακόρεστα λιπαρά οξέα: τα λιπαρά αυτά έχει βρεθεί ότι αν αντικαταστήσουν τα κορεσμένα λιπαρά οξέα στη δίαιτα μειώνουν τον κίνδυνο εμφάνισης της νόσου. Βρίσκονται κατά βάση στο ελαιόλαδο και στους ξηρούς καρπούς αντίστοιχα.\n4. Ω-3 λιπαρά οξέα (βρίσκονται σε λιπαρά ψάρια όπως πέστροφα, ρέγκα, σολομός, σαρδέλα): η καρδιοπροστατευτική δράση των οποίων είναι γνωστή, μειώνοντας παράλληλα τα επίπεδα των τριγλυκεριδίων.\n5. Αύξηση των υδατοδιαλυτών φυτικών ινών (βρίσκονται κυρίως στα προϊόντα ολικής άλεσης, στα όσπρια, στα φρούτα και στα λαχανικά): τα συστατικά αυτά των τροφίμων μειώνουν τα επίπεδα της ολικής και της LDL χοληστερόλης με διάφορους μηχανισμούς, αρκεί να λαμβάνονται σε επαρκείς ποσότητες ημερησίως.\n6. Αντιοξειδωτικά: το οξειδωτικό stress αποτελεί κύρια αιτία εμφάνισης της νόσου. Υπάρχουν ισχυρές ενδείξεις από διάφορες έρευνες, ότι τα αντιοξειδωτικά που λαμβάνουμε από τη διατροφή (βιταμίνη C, E, Q10, B-καροτένιο, σελήνιο) ασκούν προστατευτική δράση.\n7. Οι φυτικές στερόλες: είναι φυσικές ενώσεις που έχουν παρόμοια μοριακή δομή με τη χοληστερόλη. Όταν λαμβάνονται σε επαρκείς ποσότητες από τη διατροφή αποτρέπουν την απορρόφηση της χοληστερόλης στο έντερο, μειώνοντας επομένως τη συγκέντρωση της χοληστερόλης στο αίμα.Υπάρχουν σε εμπλουτισμένα τρόφιμα (όπως μαλακές μαργαρίνες με φυτοστερόλες), και μειώνουν αποτελεσματικά τα επίπεδα της ολικής και της LDL-χοληστερόλης.\n8. Αλκοόλ: Από τις επιδημιολογικές και κλινικές μελέτες έχει παρατηρηθεί προστατευτική επίδραση μιας μικρής κατανάλωσης αλκοόλ στη αντιμετώπιση υπερλιπιδαιμιών. Το κόκκινo κρασί περιέχει πολυφαινόλες, οι οποίες είναι αντιοξειδωτικές ενώσεις και μειώνουν την LDL-χοληστερόλη.\n9. Αλάτι: αποφυγή του αλατιού κατά τη διαδικασία του μαγειρέματος, κατά τη διαδικασία του γεύματος στο τραπέζι και γενικότερα με την αποφυγή των αλατισμένων τροφίμων (π.χ.αλμυρό ψωμί, αλατισμένοι ξηροί καρποί ή αλατισμένα τυριά ή αλμυρές ελιές). Προτείνεται επίσης η αποφυγή των επεξεργασμένων τροφίμων (π.χ. αλλαντικά και κονσέρβες), καθώς πολλές φορές σε αυτά, το αλάτι χρησιμοποιείται ως συντηρητικό.\n10. Διαδικασίες μαγειρέματος: πρέπει να προτιμώνται οι διαδικασίες του ελαφρού ψησίματος, του βρασίματος και του μαγειρέματος στον ατμό, ενώ το ελαφρό τηγάνισμα και το έντονο ψήσιμο θα πρέπει να προτιμώνται με μέτρο ως διαδικασίες μαγειρέματος. Το κανονικό τηγάνισμα θα πρέπει να προτιμάται πολύ περιστασιακά.


Με απόλυτη επιτυχία, παρουσία πάνω από 200 νεαρών αθλητών, παρά τις άσχημες καιρικές συνθήκες, πραγματοποιήθηκε το Πασχαλινό τουρνουά της Ακαδημίας ΠΑΟΚ Mundialito | KAVALAGOAL.GR\n« Απόλυτη ηρεμία επικρατεί στο «στρατόπεδο» της ΠΑΕ Καβάλα σε ότι έχει να κάνει με το θέμα της παραμονής ή όχι των Αργοναυτών στο πρωτάθλημα της Football League – Την Τρίτη 6 Μαΐου στη Γενική Συνέλευση της Ε.Π.Ο. αναμένεται να αποφασιστεί η αναδιάρθρωση η μη\nΤο Σαββατοκύριακο 3-4 Μαΐου θα πραγματοποιηθεί το 1ο τουρνουά ακαδημιών ποδοσφαίρου που διοργανώνει ο Α.Ο. Καβάλας »\nΜε απόλυτη επιτυχία, παρουσία πάνω από 200 νεαρών αθλητών, παρά τις άσχημες καιρικές συνθήκες, πραγματοποιήθηκε το Πασχαλινό τουρνουά της Ακαδημίας ΠΑΟΚ Mundialito\n30 Απριλίου 2014 | Author petrosvpetropoulos\nΜε απόλυτη επιτυχία, παρουσία πάνω από 200 νεαρών αθλητών, παρά τις άσχημες καιρικές συνθήκες, πραγματοποιήθηκε το Πασχαλινό τουρνουά της Ακαδημίας ΠΑΟΚ Mundialito στις εγκαταστάσεις Mundialito Football Club στα Αμισιανά. Συμμετείχαν 18 τμήματα από 9 συλλόγους από το νομό μας αλλά και τη γειτονική Δράμα που χωρίστηκαν σε τρεις ηλικιακές κατηγορίες και πιο συγκεκριμένα για γεννηθέντες τα έτη 2003-2004, 2006 και 2007-2008.\nΤην πρώτη θέση στην κατηγορία 2003-2004 και στην 2006 κατέκτησε η Ακαδημία Αθλητές Ελπίδες και στην κατηγορία 2007-2008 η Ακαδημία ΠΑΟΚ Mundialito Καβάλας.\nΟ υπεύθυνος του προπονητικού τημ της Ακαδημίας ΠΑΟΚ Mundialito, Αλέξης Δήμου, είπε μετά την λήξη του τουρνουά: «Είμαστε πολύ ευχαριστημένοι από την υπευθυνότητα που έδειξαν οι ομάδες και ειδικά οι προπονητές και κατέβηκαν στο γήπεδο ενώ στο ξεκίνημα του τουρνουά ο καιρός ήταν δύσκολος και σε κάποιες περιοχές έβρεχε. Αξίζει ένα μεγάλο μπράβο στα παιδιά για την αγωνιστικότητα τους και στους γονείς για την υπομονή τους. Έτσι κατέστη δυνατό να ολοκληρωθεί το τουρνουά μας. Με τέτοιες συμπεριφορές και με τέτοιο επίπεδο προπονητών και παραγόντων είναι σίγουρο ότι θα βελτιωθεί η εικόνα του ποδοσφαίρου μας».\nΑναλυτικά, τα αποτελέσματα ανά κατηγορία ήταν:\nΠΑΟΚ Mundialito-ΠΑΟΚ Δράμας 1-1\nΚαβάλα 2004- Ακαδημία Αθλητές Ελπίδες 3-4\nΠΑΟΚ Μundialito.-Νέστος 3-2\nΠανδραμαϊκός- Καβάλα 2004 1-1\nΝέστος-ΠΑΟΚ Δράμας 1-5\nΑκαδημία Αθλητές Ελπίδες- Πανδραμαϊκός 0-1\nΘέσεις 5-6: Νέστος- Καβάλα 2004: 4-0\nΑκαδ. Αθλητές Ελπίδες-ΠΑΟΚ Δράμας 2-1\nΠΑΟΚ Mundialito- Πανδραμαϊκός 1-2\nΠΑΟΚ Mundialito-ΠΑΟΚ Δράμας 4-3\nΑκαδ. Αθλητές Ελπίδες- Πανδραμαϊκός 1-0\nΠΑΟΚ Mundialito–Βρασίδας Νέας Περάμου 3-1\nΚαβάλα 2004-Ακαδημία Αθλητές Ελπίδες 1-3\nΒρασίδας Ν. Περάμου- Καλαμπακι 3-0\nΝέστος-Ακαδημία Αθλητές Ελπίδες 1-4\nΠΑΟΚ Mundialito-Καλαμπάκι 6-0\nΚαβάλα 2004-Νέστος 2-1\nΘέσεις 5-6: Καλαμπάκι-Νέστος 1-5\nΑκαδ. Αθλητές- Ελπίδες-Βρασίδας Ν. Περάμου 4-1\nΠΑΟΚ Mundialito-Καβάλα 2004 1-1, 6-5πεν.\nΚαβάλα 2004- Βρασίδας Ν. Περάμου 1-1, 3-2πεν.\nΑκαδ. Αθλητές Ελπίδες- ΠΑΟΚ Mundialito 2-0\nΠΑΟΚ Δράμας –Βρασίδας Νέας Περάμου 2-0\nΠΑΟΚ Mundialito-Δόξα Δράμας 5-1\nΝέστος- Βρασίδας Νέας Περάμου 2-0\nΠανδραμαϊκός-Δόξα Δράμας 4-1\nΠΑΟΚ Δράμας-Νέστος 3-3\nΠΑΟΚ Mundialito-Πανδραμαϊκός 1-2\nΘέσεις 5-6: Δόξα Δράμας- Βρασίδας Ν. Περάμου 0-2\nΠανδραμαϊκός –Νέστος 2-1\nΠΑΟΚ Δράμας- ΠΑΟΚ Mundialito 2-3\nΝέστος –ΠΑΟΚ Δράμας 2-1\nΠανδραμαϊκός- ΠΑΟΚ Mundialito 1-3